text:
Musiamo wa Mapungubwe
Dipontšho Le Go Feta
Karolo ya Maikemišetšo a museumâ ke go boloka kgoboketšo ya lešika la ka moso. Go šoma le thea ya Afrika Borwa ya dilo tša go hloma kgoro ya metallics gore e kgone go hlabolla bokgoni bja tikologo ya tsošološo. Sian Tiley, yo a lego molaodi wa Musiamo ya Sefoka sa Mapungubwe, o ka pele go šupa gore musiamo o dira go feta go bontšha dilo tšaa mapokisana ka galaseng. O na le mešomo ka moka ya Musiamo: Dinyakišišo, pabalelo ya tlhago, thuto, bjalobjalo. E bile ke moabi wa ditirelo ya dilo ka moka tša mapungubwian; ka go fana ka mangwalo, diswantšho le dinolofatši go bao ba nago le kgahlego.
Tirišanommogo E Hlamile
Ke botšišetše Sian ka kamano ya museumâ le SAN Parks. O fetotše ka gore e be e le botse. “SAN Parks e laola setšo sa naga ya Sefoka sa Mapungubwe, go akaretšwa le naga ya tlhago. Yunibesithi e lemogilwe semmušo bjalo ka molaodi le mohlokomedi wa kgoboketšo ya Sefoka sa Mapungubwe. Kgoboketšo yeo, ga se fela dilo tša go kgabiša, eupša ke bolota ditokumente tša kgale, tshedimošo, histori. Gomme re hlamile tirišanommogo ya go laola Sefoka sa Mapungubwe ka botlalo.
Ka mo nakong ye, go fihla ka Sefoka sa Mapungubwe na le curation ya lefelo la maleba, re šomago bjalo ka bahlokomedi ba nakwana. Mo mengwageng ye mebedi ye e fetilego, re hweditše diketekete tše ntši tša dilo tša kgale mola go tsošološa tše mpsha tša go fapana. Eupša ga re so hwetše sekgoba ka mo Museamong wa rena, bjale re hlohleletšakgoboketšo yelo, ya Sefoka sa Mapungubwe National Park, go ya ka fao. Go tloga fao, letšatši le lengwe ge ba na le dinyakišišo tše bona ba ka aga kgoboketšo ya bona.
Dipontšho Tša Batho Bohle
Ge ke botšiša gore gauta ya tšhukudu ye tumilego e bušetšwa morago go Sefoka sa Mapungubwe, Sian fetotše a re: go bolela nnete, Yunibesithi e thekga gore leina la dilo, go swana le tšhukudu, le boela morago go setlogo sa yona. Eupša mo lebakeng le, ga re nolofatše fela ditšhukudu fela, go ba mo (ka Museamong). Re dira dipontšho tša nakwana ka gore kgopolo ke gore Sefoka sa Mapungubwe e swanetše go ya nageng ka moka, dipontšho tša boditšhabatšhaba le ka gona. Musiamo o kaone go feta phaka ya bosetšhaba go dira bjalo. Ka fao go na le dipoledišano. Eupša re be re šoma le SAN Park mengwaga ya go feta 25. Re balekane ba botse.
Ngangišano ya mafelelo a lefelo la go khutša la gauta ya tšhukudu e sa tšwela pele. Ke selo sa go hlomphega kudu, sa go tlala ka mehutahuta ya tlhalošo ya dihlopha tša go fapafapana. Ke kwele kanegelo ye nngwe ya sangoma ye e tlilego go etela Museamo. Ge e lebelela tšhukudu o ile a khuduega. Badimo ba be ba mo omanya, a realo. Ba be ba nyaka gore a tšee ditšhukudu. Ge a be a se e tšee, a rapelela, badimo ba tlo roga lapa la gagwe. Ka morago ga dipoledišano tše dingwe, molaodi o mmoditše gore ditšhukudu e be e le ya naga gomme Mopresidente ke yela fela a ka gona go mo thuša. Ka seo, sangoma e ile ya sepela gomme a sepela ka taolo ya Meago ya Yunione, (Union Buildings).
Go Etela Museamo wa Sefoka Aa Mapungubwe
Khamphase ya Yunibesithi ya Pretoria e tletšego ka dimakatšo. Ke lefelo la go kgahliša, le adilwe ka molokoloko ya mabale le lapa gomme e na le dintlo tše mmalwa tša Dimuseamo tše botse. Tše di akaretša Musiamo wa edoardo Villa (e tsebega e le motaki wa selegae), kgoboketšo ya Anton van Wouw (sehlwaseeme se senngwe se se tumilego kudu) kgoboketšo ya Van Tilburg (kudu ceramics go tšwa Yuropa le China), kgoboketšo ya mosaimo ya bokgabo mo Yunibesithi ya Pretoria bokgabo, le Museamo wa Sefoka sa Mapungubwe. Mobu wa khamphase o tletše ka palo ye kgolo ya dingwalwa dihlwaseeme tša Edoardo Villa, e bile go na le eclectic mix ye peakanyego, go tloga ka nako ya mokgahlo go fihla ka motswako yola wa Seburu sa sebjale yeo e be e tumile ka 70s.
Musiamo wa Sefoka sa Mapungubwe o mo moagong wa kgale wa bokgabo, leswika la mohlaba le le botse la sebopego se se botse, lefastere a go tšwalega a digalase. Ka mo go lekanego, le ke lagae la kgale la kgoro ya histori, fao Mophrofesara Fouche a hweditšego ditaba tša Sefoka sa Mapungubwe go tšwa go Jerry van Graan.
Dihloa Tša Kgoboketšo
Le ge e le gore e na le baeng ba go feta 20 000 ka ngwaga, baeng ba bantši ba tlile ka leeto la sekolo, Museamo wa Sefoka sa Mapungubwe ke yo mo nnyane. Go na le phapoši ya pontšho ye tee fela, yeo e nago dipontšho ka moka tša kgoboketšo. Ka phapošing ya gare, lefelo laboikgantšho le a fiwa tšhukudu, sehlwaseeme le se jana. Go lebelela dilo tše ka mahlo a rena ke boitemogelo bjo bohlokwa. Ka ntle le bogolo bja bona bjo bo nnyane, bokgabo le bo bipa bja tšona ke bo bontši. Ga go bonolo go dumela gore di na le mengwaga ye 700. Lustre ya gauta bonala e sepele le mengwagakgolo. Ka nnete ke tša bosetšhaba (le boditšhabatšhaba) dilo tša bohwa bja mathomo.
Dilo tše dingwe tše dintši tše botse di bontšhwa ka go rulaganywa go bapa le maboto, gomme go na le molokoloko wa dipontšho tša sengwalwa le diboto tša tshedimošo go thuša go hlatholla kanegelo ya Sefoka sa Mapungubwe.
Translated by Lebogang Sewela


c: text/html

text:
Dipuku tša diswantšho ka Sepedi
Flip, Flippie le Bagwera ke tlhatlamano ya dipuku tša diswantšho ya dithuto tša pele tše di ka thakgatšago le go ruta bana ka moka ba Afrika Borwa. Dipuku tše di tshwantšheditšwe go hlohleletša bana go diriša tshwantšhokgoplo le boipshino mola thuto e le karolo ya maitemogelo. Bana ba ithuta ka go boeletša, kgahlego le go kgatha tema. Tlhatlamano ye e diriša metheo ka moka ya thuto gomme e tsebega kudu go boramapuku, barutiši le batswadi.
1-2-3 le Flip, Flippie le Bagwera
Go 1-2-3 Flip o tšea Flippie le Bagwera ka bohlagahlaga bja go balela, gomme bagwera ba ba ntši bao ba kgethegilego ba tsenela papadi.
Ditlha le Flip, Flippie le Bagwera
Go Ditlha Flip o hlalosa bobotse le boipshino bja Ditlha tše nne mola go tsebagatšwa maina a dikgwedi tše lesomepedi mo ngwageng.
Malatodi le Flip, Flippie le Bagwera
Go Malatodi Flip o raloka papadi enngwe le Flippie le Bagwera ba gagwe gomme o ba hlohla gore ba hwetše diphere.
Ye e latelago e se kgale:
Maphelo le Flip, Flippie le Bagwera
Diponego tše bohlokwa tša tlhatlamano di akaretša:
- Ponagalo ya tlhagišo ya go kgahliša
- E lebantšwe go dihlopha tša go fapana tša mengwaga ye magareng ga (4 – 7)
- Tsenelelano ya diteng
- Di thuša tšwetšopele ya polelo le kgopolo
- Dipolelo tše fapanego di ka dirišwa bakeng sa thuto ya polelo ya bobedi le ya boraro ka mokgwa wo o sa tšhošego.
Lemoga: Dipuku tše di ka ba di diriša mmolelo wo o fapanego le wa babadi ba bangwe.

robotstxt: allowed

filter: keep


text:
A curated collection of free learning resources!
Library books
Browse 31 books in Pedi. Start by selecting your level Browse 31 books in PediSelect your level
Monna yo motelele
Kanegelo ye e bolela ka monna yoo botelele bja gagwe bo bego bo dira gore selo se sengwe le se sengwe e be se se kopana goba se sennyane go yena. O rarolla bothata bjo ka go itirela dilo tšeo di mo lekanago.
Khayanga Le Nkgo Ya Gagwe
Kanegelo ke ya mosetsanyana yoo ba rego ke Khayanga. O be a sotlega morago ga gore batswadi ba gagwe ba hlokofale. Yena o ile a ya mabitleng a bona go nyaka thušo. Mohlolo wa nkgo wa diragala gona mabitleng ao gomme go tloga tšatši leo, Khayanga a bona thušo go tšwa batswading ba gagwe.
Mmutla Ka Tlase Ga Mohlare
Mmutla o rile o robetše ka tlase ga mohlare wa moapola, apola ya wela fase. Ka yona nako yeo, Mmutla wa kwa lentšu le goeletša le re, “Tšhaba Mmutla, tšhaba!”
Ke Rata Go Bala
Ye ke kanegelo kopana ka ya mosemane wa go rata go bala dikanegelo. O rata go bala kudu ka fao a rata go anegela ba le lapa la gabo ka kanegelo yeo a e badilego.
Mohlokomedi le lefelo la gagwe la tlhokomelo
Kanegelo ye e bolela ka diphoofotšwana tša go hloka batswadi tšeo di hlakodišitšwego tša išwa lefelong la go hlokomela diphoofolo. Diphoofotšwana tše di hlokomelwa ke motho wa go ikgetha gammogo le sehlopha sa gagwe sa bathuši.


text:
41Jesu a tloga nokeng ya Jordane a tletše Moya wo Mokgethwa gomme a išwa ke wona lešokeng, 2moo a fihlilego a lekwa ke Diabolose matšatši a masome a mane. Nakong yeo ka moka o be a sa je selo, ka gona ya re ge e feta ya ba o swerwe ke tlala.
3Diabolose a re go yena: “Ge o le Morwa wa Modimo, laela leswika le gore le fetoge bogobe.”
4
Jesu a mo fetola a re: “Mangwalo a Makgethwa a re motho ga a phele ka bogobe fela.”
5Ke moka Diabolose a mo iša thabeng, gomme ka go gadima fela a mmontšha dinaga ka moka tša lefase, 6a re go yena: “Mahumo a dinaga tše ka moka le maatla a go laola ke tla go fa ona, ka gobane a filwe nna, gomme nka no a fa yo ke ratago go mo fa ona. 7Bjale ge, ge o ka nkhunamela, dilo tše ka moka ga tšona e tla ba tša gago.”
8
Jesu a mo fetola a re: “Mangwalo a Makgethwa a re o khunamele Morena Modimo wa gago, o direle yena a nnoši.”
9Diabolose a mo iša Jerusalema, a fihla a mo nametša ntlhohlong ya Tempele, a re go yena: “Ge o le Morwa wa Modimo ikwišetše fase o le fa, 10
gobane Mangwalo a Makgethwa a re: ‘Modimo o tla laela barongwa ba gagwe gore ba go hlokomele.’ 11A ba a re: ‘Ba tla go kuka gore o se thetšwe ke maswika.’ ”
12
Jesu a mo fetola a re: “Mangwalo a Makgethwa a re: ‘O se ke wa leka Morena Modimo wa gago.’ ”
13Ge Diabolose a seno leka Jesu ka tšeo ka moka, a mo tlogela lebakanyana.
14Go tloga moo Jesu a boela Galilea a na le maatla a Moya wo Mokgethwa. Setumo sa gagwe sa phatlalala le selete seo ka moka. 15A ruta ka disinagogeng gomme a retwa ke bohle.
16Jesu a boela Nasaretha moo a bego a goletše gona, gomme ka letšatši la Sabatha a ya sinagogeng bjalo ka ge a be a tlwaetše. A ema gore a bale Mangwalo a Makgethwa. 17A newa puku ya moprofeta Jesaya. A e phutholla ka mo go ngwadilwego go re:
18
“Moya wa Morena o mo go nna;
ke ka lebaka leo a mpeilego gore ke yo begela badiidi Taba ye Botse ya Modimo.
O nthomile go begela dibofša gore di tla bofollwa,
le difofu gore di tla kgontšhwa go bona,
le go lokolla ba ba gateletšwego,
19le go bega gore nako ya gore Morena a lokolle setšhaba sa gagwe e fihlile.”
20Ke moka Jesu ge a seno phutha puku yeo, a e bušetša go mohlanka mme a dula fase. Batho ka moka ka sinagogeng ba mo tomolela mahlo. 21Ge a thoma go ba hlalošetša temana yeo a re: “Lehono temana ye ya Mangwalo a Makgethwa ye le sa tšogo e kwa e phethagetše.”
22A ba kgahla ka moka mme ba kgotsa ka mo a kgonago polelo ka gona. Ba re: “Na ga ke re ke yena morwa wa Josefa?”
23Yena a re go bona: “Ke a tseba gore le tla ntlhaba ka seema se se rego ‘Moreku, ithekole.’ Le tla mpotša le gore le mono motseng wa gešo ke dire tše le kwelego go thwe ke di dirile kua Kapernaume.” 24
A ba a re: “Ruri, ke le botša gore moprofeta ga a ke a thabelwa motseng wa gabo.
25
“Ke le botša nnete ge ke re mehleng yela ya Eliya go be go na le bahlologadi ba bantši mo gare ga Baisraele, mola pula e tšere mengwaga ye meraro le seripa e sa ne, mme go wele tlala ye kgolo nageng ka moka. 26
Fela Eliya a se ke a rongwa le go o tee wa bona, ge e se go mohlologadi yo a bego a dula Tsarepate kua seleteng sa Sidone. 27
Le mehleng ya moprofeta Elisha go be go na le batho ba bantši ba ba bego ba bolawa ke bolwetši bja letlalo bja go ba tšhilafatša mo go Baisraele, fela ga go le o tee wa bona yo a kilego a fodišwa, ka ntle le Naamane yola wa Mosiria.”
28Ge batho ba ba lego ka sinagogeng ba ekwa a realo, ba galefa. 29Ba emelela, ba mo ntšhetša ka ntle ga motse, ba mo iša legageng la thaba yeo motse wa bona o bego o agilwe godimo ga yona, e le gore ba tle ba mo kgoromeletše fase, 30eupša yena a ba ngaya a itlogela.
31Ke moka Jesu a ya Kapernaume, motse wo o lego Galilea, a fihla a ruta batho ka matšatši a Sabatha. 32
Bohle ba be ba makatšwa ke mokgwa wo a bego a ruta ka wona, gobane o be a bolela e le yo a nago le maatla a go ba ruta. 33Ka moo sinagogeng go be go na le motho yo a tsenwego ke modemone, e lego moya wo mobe. A goeletša kudu a re: 34“Ao! O nyakang mo go rena, wena Jesu wa Nasaretha? A o tlile go re fediša? Nna ke a go tseba – o Mokgethwa wa Modimo!”
35Jesu a laela modemone yoo a re: “Homola, o tšwe go motho yo!” Modemone wa lahlela motho yola fase gare ga bona, wa napa wa tšwa go yena o se wa mo dira selo.
36Batho ka moka ba tlabega mme ba botšišana ba re: “Ke maatla mang a a lego polelong ya motho yo? Gape o laela meoya ye mebe ka maatla le ka šiši gore e tšwe, gomme e tšwe!” 37Setumo sa gagwe se ile sa phatlalala gohle seleteng seo.
38Jesu a tloga moo sinagogeng a ya ga Simone. Mmatswale wa Simone o be a lwala kudu a bolawa ke letadi, gomme Jesu a kgopelwa gore a mo thuše. 39A ema ka dihlogong tša malao a gagwe, gomme a laela letadi gore le mo tlogele. Letadi la mo tlogela ka bjako, gomme a tsoga, a ba fa dijo.
40Ge letšatši le dikela bohle ba ba nago le balwetši ba mehutahuta ba ba tliša go Jesu; yena a bea yo mongwe le yo mongwe wa bona diatla, a ba fodiša. 41Le bademone ba tšwa go batho ba bantši ba goeletša ba re: “Wena o Morwa wa Modimo!”
Jesu a ba kgalema a ba ganetša go bolela, ka gore ba be ba tseba gore ke yena Mesia.
42Ge go esa Jesu a tloga motseng a ya felo mo go se nago motho. Batho ba thoma go mo nyaka, gomme ya re ge ba mo hweditše ba leka go mo thibela gore a se tloge. 43Eupša a re go bona: “Le metse ye mengwe ke swanetše go e ruta Taba ye Botse ya mmušo wa Modimo, ka gobane ke sona se Modimo a nthomilego gore ke se dire.”
44A tšwela pele le go ruta batho ka disinagogeng tša naga ka moka ya Bajuda.


text:
21Bana ba ka, ke le ngwalela ditaba tše gore le se dire dibe; eupša ge motho a ka tšhoga a dirile sebe, re na le Mmoleledi wa go re bolelela go Tatagorena, e lego yena Jesu Kriste, Moloki. 2Ke yena seloba sa dibe tša rena, e sego tša rena fela, eupša le tša batho ka moka.
3Gomme se re nago le nnete ya sona gore re tseba Modimo, ke ge re phetha ditaelo tša gagwe. 4Yo a rego: “Ke a mo tseba,” etšwe a sa phethe ditaelo tša gagwe, o na le maaka, o hloka nnete ka pelong ya gagwe. 5Eupša yo a theeletšago molaetša wa gagwe, ke yena yo go rata Modimo ga gagwe e lego mo go feletšego. Se re nago le nnete ya sona gore re phela re le ba tee le Modimo ke gore 6yo a rego o dula e le o tee le Modimo, a phele ka mokgwa wo Jesu Kriste a bego a phela ka wona.
7
Barategi, molao wo ke le ngwalelago wona wo ga se wo mofsa; ke molao wa kgale, wo le bilego le wona go tloga mathomong. Molao woo wa kgale ke molaetša wo le šetšego le o kwele. 8Fela ke le ngwalela wona e le wo mofsa, ka gobane nnete ya wona e bonagala go Kriste le go lena. Gobane leswiswi le a feta, gomme seetša sa mmakgonthe se šetše se taga.
9Yo a rego o mo seetšeng etšwe a hloile ngwanabo, o sa le leswiswing le gonabjale. 10Yo a ratago ngwanabo ke yena yo a phelago seetšeng, ka gona go yena ga go na se se kago mo diriša sebe. 11Eupša yo a hloilego ngwanabo o mo leswiswing; o sepela go lona gomme ga a tsebe mo a yago gona, ka ge leswiswi le mo foufaditše.
12Lena, bana ba ka,
ke le ngwalela ka gobane le swaretšwe dibe tša lena ka lebaka la Kriste.
13Lena, botatagobana,
ke le ngwalela ka gobane le tseba yo a bilego gona go tloga mathomong.
Lena, bafsa, ke le ngwalela ka gobane le fentše Rabokgopo.
14Lena, bana, ke le ngwaletše ka gobane le tseba Tatagorena.
Lena, botatagobana, ke le ngwaletše ka gobane le tseba yo a bilego gona go tloga mathomong.
Lena, bafsa, ke le ngwaletše ka gobane le tiile,
le theeletša lentšu la Modimo,
le gona le fentše Rabokgopo.
15Le se ke la rata lefase goba dilo tša lona. Ge motho a rata lefase ga a rate Tatagorena. 16Tšohle tše e lego tša lefase – tše nama e di dumago, le tše mpe tše mahlo a di dumago, le thoto ye motho a ikgantšhago ka yona – tšohle tšeo ga se tše di tšwago go Tatagorena, ke tše di tšwago go lefase. 17Lefase le tša lona tše di dungwago ke batho di a feta, eupša yo a phethago thato ya Modimo yena o phelela ruri.
18Bana ba ka, ke nako ya bofelo. Bjalo ka ge le kwele gore molwalekriste o etla, gonabjale go tsogile balwalekriste ba bantši, gomme ke sona se re bonago ka sona gore ke nako ya bofelo. 19Ke batho ba ba tšwilego mo go rena; fela gabotse e be e se ba rena, gobane ge e ka be e be e le ba rena ba ka be ba sa dutše ba na le rena. Fela ba intšhitše, gore go tle go bonale gore bohle ga se ba rena.
20Eupša lena le na le Moya wo le o tšhetšwego ke Mokgethwa, gomme bohle le batsebi.2:20 “bohle le batsebi” Dingwalwakaseatla tše dingwe di re “le tseba tšohle”. 21Ka gona, ga se ka le ngwalela ka gobane le sa tsebe therešo; ke le ngwaletše ka ge le e tseba. Le tseba le gore ga go maaka ao a kago tšwa therešong.
22Bjale ke mang yo a nago le maaka? Ke yo a rego Jesu ga se yena Mesia. Yo mobjalo ke yena molwalekriste, o gana Tatagorena le Morwagwe. 23Gobane yo a ganago Morwa wa Modimo, o gana le Tatagorena; yo a dumelago Morwa wa Modimo, o dumela le Tatagorena.
24Ka gona, molaetša wo le o kwelego go tloga mathomong le o boloke. Ge le ka o boloka, gona le tla dula le le ba tee le Morwa wa Modimo le Tatagwe. 25Gomme se Kriste ka boyena a re holofeditšego sona sese: ke bophelo bjo bo sa felego.
26Ge ke le ngwalela ditaba tše ke ka lebaka la bao ba lekago go le timetša. 27Fela lena Kriste o le tšhetše Moya wo o tlago dula ka dipelong tša lena; ka gona ga go sa nyakega gore le rutwe ke motho selo. Gobane Moya woo wa gagwe o le ruta tšohle, gomme tše o le rutago tšona ke therešo, ga se maaka. Le dule le le ba tee le Kriste go ya ka mo le rutilwego ke Moya.
28Bjale ge, bana ba ka, dulang le le ba tee le Kriste, gore ge a etla re tie maatla, re se tlo lewa ke dihlong pele ga gagwe ka Letšatši le a tlago tla ka lona. 29Le a tseba gore Kriste ke moloki; ka gona, le tsebe gore mang le mang yo a dirago tše di lokilego ke ngwana wa Modimo.


text:
Ke sereto sa Dafida.
1451Wena Modimo wa ka, wena Kgoši,
a ke go tumiše,
ke go rete go ya go ile.
2Ke tla go tumiša ka mehla;
ke tla go godiša go ya go ile.
3Morena ke yo mogolo,
a a retwe gagolo;
bogolo bja gagwe ke phetatlhaologanyo.
4Meloko ka go hlatlamana e tla reta mediro ya gagwe,
ya bega le ditiro tša gagwe tše maatla.
5Ba tla anega letago la gago le bogoši bja gago,
le ditiro tša gago tše di makatšago.
6Ba tla anega maatla a gago ao ka ona o dirago ditiro tša go gakgamatša,
gomme nna ke tla bega bogolo bja gago.
7Ba tla tsebagatša botho bjo bogolo bja gago,
ba gobela go loka ga gago.
8Morena o na le kgaugelo le lešoko;
ga a befelwe ka pela,
mme o tletše leratorato.
9O loketše dihlolwa tša gagwe ka moka,
mme o di šokela tšohle.
10Dihlolwa tša gago ka moka di tla go tumiša;
ba ba go botegelago le bona ba tla go reta.
11Ba tla anega letago la gago le bogoši bja gago,
ba bega le maatla a gago,
12gore bohle ba tsebe tiro tša gago tše maatla,
le letago la gago le bogoši bja gago.
13Bogoši bja gago ke bja go ya go ile,
le mmušo wa gago ke wa go dulela ruri melokong ka moka.
Morena o botegela dikholofetšo tšohle tša gagwe,
le gona o na le botho go tšohle tše a di dirago.145:13 “Morena ... tše a di dirago” Sengwalwakaseatla se sengwe le diphetolelo tše dingwe tša kgale di oketša ka mantšu ao.
14Morena o thekga bohle ba ba wago;
o kgothatša bohle ba ba nyamilego.
15Diphedi tšohle di go lebelela di holofetše,
gomme o di fa dijo lebakeng la gona.
16O khuporolla seatla sa gago,
wa fa diphedi tšohle tše di di nyakago.
17Morena o lokile go tšohle tše a di dirago;
o na le botho medirong ya gagwe ka moka.
18Morena o kgauswi le bohle ba ba mo llelago,
ke ra ba ba mo llelago ka mmannete.
19O phethagatša ditumo tša ba ba mmoifago;
ba ba mo llelago o a ba kwa mme a ba hlakodiša.
20Morena o babalela bohle ba ba mo ratago;
bakgopo ka moka bona o a ba fediša.
21Nna ke tla tumiša Morena;
batho bohle a ba mo tumiše go ya go ile,
ka ge e le yo mokgethwa.


text:
Albertina Sisulu, o be a bitšwa mme wa setšhaba goba Ma Sisulu, o tsebega ka go kgahlanong le lesolo la Afrika Borwa le mosadi wa lesolo, Walter Sisulu. O tsebega ka bokgoni le boetapele bja maatla bja gagwe bjo mo tlošitšego mathomong a mo Transkei go ba yo mongwe wa batho ba go hlomphiwa kudu mo Afrika Borwa mmogo le go ketekwa.
O be a didmetše ks tlhago mola gape a tiile gare ga mengwaga ya gagwe ya tshotlo se ke se se dirago gore a be mosadi wa go ketekwa. Mopresidente wo fetilego, Jacob Zuma o mo hlalošitše bjalo ka thekgo ya maatla e sego fela go lapeng la Sisulu, eupša gape mo tokologong, ka ge a ruta, eletša, oka le go akantša baetapele le bathei ba temokeasi ya Afrika Borwa ya.
Sisulu o ile a a bea kgopolo ya morutiši wa sekolo yo a ilego a mmotša a re; “maitshwaro a gago a borutiši a botse kudu. Se se maatla go fetiša sengwe le sengwe seo o ka se bolelago.” Go ya ka maitshwaro a Sisulu, ga se makatšo go kwa mantšu a, a ile a mo tutuetša . Mašaledi a gagwe a tšweletšwa go lebaka le letelele la go lwela tokologo.
O na le lefelo la tlhompho le kgethegilego mo magareng a baetapele ba Afrika Borwa. Ka pele ga ntwa ya tokologo, yena le lapa la gagwe ba ile ba tshotlwa ka diatleng tša kgethologanyo ya semorafe. Gare ga tsohle tše; o tšwetše pele o ganne go tšhošetšwa, le go tšhikinyega ka baka la go lokollwa naga.
“Ba ka leka ka moo ba kgonago, eupša ba paletšwe ke go fediša moya wa gagwe, ba be ba sa kgone go mo dira gore a befelwe, ba be ba sa kgone go fenya lerato leagagwe, gwa realo" - Mopišopomogolo Desmond Tutu wa gagwe.
Translated by Lebogang Sewela


text:
Go ba gona ga ba-Zhizo ka Schroda, lefelo la kepollo ya dilo tša kgale leo le bilego le dinyakišišo tša go tsenelela ka Profenseng ya Limpopo, se tšere sebaka sa go tšwa go 900 go ya 1000 Morago ga Kreste. Go tloga fao, sehlopha se se mpsha sa batho sa tsena ka moeding, gomme se se dirile gore ba-Zhizo gore ba tloge ka seleteng ka bjako.
Bafihli ba ba ba mpsha ba tlile le mohuta wa go bopa letsopa le dikgabišo tše di kgethegilego, tšeo di bontšhago gore ke ba leloko la setšo sa Nkwe ya Kopje leo le bego le le gona ka Zimbabwe le ka dikarolong tša ka lebowa la Afrika Borwa. Ba hlomile mošate wa bona ka lefelong leo la go se akanywe le bitšwago K2, ka lehlakoreng la ka borwa bja mmoto wa Bambandyanalos.
Ba tšwela pele go buša lefelo leo mengwaga ye e tlago ye 200. K2, ka tsela yeo, ga se ba swanelwa go gakantšhwa le ntlhora ya Himalaya la leina la go swana le lona, yeo e lego thaba ya bobedi ya ya godimodimo ka Lefaseng ka morago ga Everest. K2 e thilwe leina ka ga tshepedišo ya go fa dinomoro ka go latelana ga bofaladi, yeo e tsebjago ka Koms.
Go a kwagala go dumela gore bafaladi ba, mathomong ba be goketšwa ka Limpopo Basin ke yona tshepišo ya go swana ya ditlou le aebori yeo e ilego ya goketša ba-Zhizo. Le bohlatse bja nyakišišo ya kepollo ya dilo tša kgale le tšona di bontšhitše gore pula e oketšegile mo nakong ye, go dira gore temo e be sona sa go šoma botse go feta.
Ka moka ga yona, setšo sa K2 e be e le taba ya bohlokwa go feta ba-Zhizo ba go ikokobetša. Ka ntlhoreng ye, K2 e be e le gae go batho ba ka bago 1500, gomme go ka diragala e be e arotšwe ka ‘metsana’ ya go rulaganywa go dikologa motse selegae wa bogareng. Kgoši ye maatla go a kgonagala gore e be e buša bodulo, le dikgošana tša go ikokobetša le mantona a šoma ka fase ga gagwe.
Mošate wa K2 o be o katološitšwe tikologong ya dihektare tše ka bago 5, le palo ya metse selegae ye mennyane le yona e be ya hlomiwa ka bophara bja lefelo le. Go sa swane le ba-Zhizo, le ge go le bjalo, metsana ye ye ka mathoko gantšhi e be e beilwe ka lefuleng la ka mehla la monono la ka Limpopo. Go na le bohlatse bja gore batho ba K2 ba be ba diragatša boiphedišo bja kopantšho ya temo. Ba be ba bjala furu ya batho le diphoofolo, mabelethoro, dinawa, lefodi le magapu, gomme ba be ba ruile dinku, dipudi le dikgomo.
Gape ba ka be ba ba tlaleletša dijo tša bona ka go tsoma. Go naganaw gore madulo a K2 a be a beakantšwe ka go dikologa Kaelo ya Bogareng bja Dikgomo yeo e bego e farologantše bodulo bja nakong ya tshipi bja Batho-baso ka bophara bja continente ya ka fasana. Go e bea bonolo, peakanyo ye ya lefelo gantšhi e be e akaretša lesaka la bogareng la dikgomo le dintlo tšeo di beakantšwego ka sediko.
Go bea dikgomo bogareng bja motse e be e le go dira gore go be bonolo e bile e le sešupo; ponagatšo ya sepolotiki le tša setšhaba ka ga bohlokwa bja dikgomo go mohuta wo wa setšhaba. Dikgomo di be di šomišwa go lefa dikotlo, go nyala (magadi), go rarolla dithulano le go bontšha bogwarano bja semmušo kgošing. Gabotsebotse, maatla a monna a be a lebane thwii go palo ya dikgomo tše bego a na le tšona.
Ka K2, lešaka la bogareng la dikgomo ke bohlatselwa ke megogolwa ya maloko ao a bohlokwa, le mašaledi a dintlo a go beakanywa ka mathoko. Mengwako ka K2 e naganwa gore e be e le sediko, ka maboto a dirilwego ka daga (motswako wa seretse le maloko). Mabato a be a le lekgwara goba letsopa gomme marulelong a be a dirwa ka bjang ka bjang bja selegae.
Se e be e le lehlakore la go buša ke basadi, gomme mabitla a fetago 90 ao a epollotšwego ‘ka lefelong le’ la basadi. Banna, karolong ya bona, ba ka be ba bolokilwego gona ka gare ga lešaka la dikgomo goba kgauswi le lona. Dipoloko ka K2 gantšhi di latela popego ya go kwišišega yeo e sa fetogego.
Ditopo di be bolokilwe ka leemo la go robala le dihlogo tša bona di lebeletše bodikela, moo letšatši le dikelago. Basadi ba hweditšwe ba robetše ka lehlakore la nngele, ge banna bona ba be ba robetše ka lehlakore la bona la go ja (ka lehlakoreng la bogolo). Palo ya ‘dipoloko tša diphoofolo’ ya go makatša tše di nago le marapo a diphoofolo a go pšatlega le sibopa ka letsopa tša go thubega le tšona di hweditšwe, gomme di naganwa gore di na le bohlokwa bja semoya.
Madulo ka K2 a tla be a kgaogantšwe go ya ka maemo a bosetšhaba. Batho bao ba bego ba sa nyala ba be phela mmogo ka pele ga bodulo gomme baetapele ba maatla kudu ba be beilwe ka hlogong ya lešaka, kgole le batho ka moka. Ka ge bodulo ba gola, tatelano ya bosetšhaba e be e tla tsebišwa kudu.Translated by Lebogang Sewela


text:
111Setšhaba se ile sa thoma go ngongoregela Morena ka ga mehlako ya bona. Ge Morena a ekwa dingongorego tšeo, a befelwa gomme a romela mollo setšhabeng, wa tšhuma lehlakore le lengwe la mešaša. 2Setšhaba sa llela Moshe se nyaka thušo; yena a rapela Morena, gomme mollo woo wa tima. 3Ka gona felo fao gwa rewa leina la Tabera,11:3 “Tabera” Leina le le kwagala bjalo ka Seheberu ge se re “go tuka”. ka gore moo mollo wa Morena o ile wa tuka gare ga bona.
4Go be go na le bafaladi ba bangwe ba ba bego ba sepela le Baisraele. Bona ba be ba duma nama kudu, mme Baisraele le bona ba thoma go ngongorega ba re: “Nke nkabe re ka no hwetša namanyana! 5Kua Egepeta re be re tlwaetše go ja hlapi re sa ntšhe selo. Gopolang maraka ale le magapu le digwere le dieie le dikonofolo tše re bego re di ja! 6Eupša bjale maatla a rena a ile. Ga re na sa go ja, ge e se ona manna a re a bonago ka mehla a!”
7
Manna a be a swana le dipewana tše nnyane, mmala wa ona e le wa bošweu bja bodipa. 8-9
A be a wela mešašeng bošego gotee le phoka. Mosong wa le le latelago setšhaba se be se eya ka gohle se a kgobela, ba a šila lwaleng goba ba a setla ka mosetlo, ba a bediša, ba dira diphaphatha ka ona. Ka ganong a be a le bjalo ka senkgwa se se apeilwego ka makhura a mohlware.
10Moshe a kwa setšhaba se ngongorega, lapa le lengwe le lengwe le eme mojako wa mošaša wa lona. Morena a ba galefela, mme Moshe a hlomoga pelo, 11a re go Morena: “O reng o ntlišetša matshwenyego a, nna, mohlanka wa gago? Ke go selekile ka eng ge o tla ba wa nthweša morwalo wa setšhaba se ka moka? 12Na ke nna ke ba imilego goba ke ba tswetšego, ge o nkgopela gore ke be bjalo ka mofepi, ke ba kuke ka matsogo bjalo ka masea tseleng ya go ya nageng ye o enetšego borakgolokhukhu ba bona wa re o tla ba fa yona? 13Ke tla hwetša kae nama ye e lekanego batho ba ka moka? Ba dula ba ntelela ba nyaka nama. 14Nna ga ke sa kgona ke nnoši go rwala morwalo wo setšhaba se ka moka se nthwešago wona; o a nkimela! 15Ge o ntira ka mokgwa wo gona go kaone o mpolaye; ge o ntebeletše ka botho gona a ke se hlwe ke bona bošula bjo bja ka.”
16Morena a re go Moshe: “Kgobokanya bagolo ba masome a a šupago bao ba tsebjago e le baetapele ba setšhaba, o ba tliše go nna Tenteng ya bodulo bja ka, mme o ba botše gore ba eme moo ka thoko ga gago. 17Ke tla theoga ka bolela le wena fao, gomme ke tla ba abela moya wo ke go filego wona. Ba tla go rwadiša morwalo wa setšhaba se, gomme o ka se hlwe o o šikere o nnoši. 18Botša setšhaba o re: ‘Itlhwekišetšeng la bosasa; le tla ba le nama ye le tlago e ja. Morena o le kwele ge le belaela le re le duma ge le ka hwetša nama, le ge le re le be le ipshina kua Egepeta. Bjale Morena o tla le fa nama la ja. 19Le ka se e je fela letšatši le tee goba a mabedi goba a mahlano goba a lesome, le ge e le a masome a mabedi, 20eupša le tla e ja kgwedi ka moka go fihlela e le tlapela, e bile e le nkgela, e le ka gobane le hlanogetše Morena yo a lego mo gare ga lena, la mo ngongoregela la re nkabe le sa ka la tloga Egepeta.’ ”
21Moshe a re go Morena: “Bahlabani ba ba nago le nna ke ba dikete tše makgolo a a selelago, gomme o re o tla ba fa nama ye e lekanego kgwedi ka moka? 22Ke dikgomo le dihuswane tše kae tše di kago hlabja tša ba lekana? Kgane dihlapi ka moka tša ka lewatleng di ka ba lekana?”
23Morena a mo fetola a re: “Na go na le se se ka mpalelago? Gonabjale o tla bona ge eba seo ke se boletšego se tla phethega goba se ka se phethege!”
24Ke moka Moshe a tšwa, a botša setšhaba se Morena a se boletšego. A kgetha bagolo ba masome a a šupago setšhabeng mme a ba emiša go dikanetša Tente ya bodulo bja Morena. 25Ya ba Morena o theoga ka leru mme o bolela naye. A abela bagolo bao ba masome a a šupago moya wo a o filego Moshe. Ge moya o ba tsena ba thoma go porofeta, fela ba se ke ba tšea nako ye telele.
26Ba babedi ba bagolo bao ba masome a a šupago, Eldade le Medade, ba be ba šetše mešašeng, ba se ba ya Tenteng. Gona moo mešašeng moya wa tla go bona, gomme ba thoma go porofeta. 27Lesogana le lengwe la tla le kitima go botša Moshe la re: “Eldade le Medade ba a porofeta kua mešašeng!”
28Ke moo Joshua, morwa wa Nunu, yo e bilego mohlanka wa Moshe go tloga ge e sa le lesogana, a rilego go Moshe: “Ba homotše, mong wa ka, Moshe!”
29Moshe a mo fetola a re: “Kgane o tshwenyega ka nna? Nke nkabe Morena a efa setšhaba sa gagwe ka moka moya wa gagwe mme a dira gore bohle ba porofete!” 30Ke moka Moshe le bagolo bao ba masome a a šupago ba Baisraele ba boela mešašeng.
31Ka bjako Morena a fokiša phefo ye e ilego ya tliša dikhwiri di etšwa lewatleng. Phefo yeo ya di wetša mešašeng le tikologong ya yona yohle ya go lekana leeto la letšatši, go fihlela di pharelana fase mo e ka bago metara go ya godimo. 32Ka gona setšhaba sa hlwa se swara dikhwiri letšatši leo ka moka le bošego bja gona, le letšatši le le latelago; mang le mang a swara tše di imelago dikilokramo tše sekete, goba go feta. Ba di anega mo gohle mešašeng gore di ome. 33Ya re ba sa khupile nama, le go e hlahuna ba se ba tšwe ba e hlahuna, Morena a ba galefela, a ba otla ka bolwetši bjo bošoro bja leuba. 34Felo fao go ile gwa rewa leina la “Mabitla a go duma”, ka gobane moo ba be ba bolokile batho bao ba ilego ba duma nama.
35Go tloga moo setšhaba sa hudugela Hatserote, moo ba hlomilego mešaša gona.


text:
61Bohle ba e lego makgoba ba swanetše ba bone beng ba bona e le ba ba lebanwego ke tlhompho ye e feletšego, gore go se be le motho yo a nyefolago Modimo goba thuto ya rena. 2Makgoba ao beng ba ona e lego badumedi a se ke a ba nyatša, gobane ke badumedikabona. A a upše a ba šomele gabotse le go feta, ka gobane ba ba holegago ka modiro wa ona ke badumedi bao ba ratwago.
O rute batho ka go realo, o ba begele ditaba tšeo. 3Ge eba go na le yo mongwe wa go ruta batho dišele, wa go se dumele thuto ya nnete e lego ya Morena wa rena, Jesu Kriste, le tša thuto ya bodumedi bja rena, 4yo mobjalo ke moikgogomoši yo a sa tsebego selo. Sa gagwe ke go tšea kgang le go ngangišana ka tlhalošo ya mantšu, gona go tswalago mahufa le ditshele le lesebo le dikgopolelo tše mpe, 5le kgang ya go se fele – dilo tše di tšwago bathong ba ba senyegilego menagano ba ba sa tsebego nnete. Ba hloma nke bodumedi ke mokgwa wa go ikhumiša.
6Bodumedi bjona bo humiša motho kudu ge eba a kgotsofala ka se a nago le sona. 7Gape ga se ra tla le selo mo lefaseng, gomme le go tloga re ka se kgone go tloga le selo mo go lona. 8Ge re na le dijo le diaparo re kgotsofale ka tšona. 9Ba ba nyakago go huma bona ba wela molekong, gomme ba tanywa ke ditumo tše dintši tša botlaela tša go bolaiša batho le go ba phonkgetša tahlegong le tshenyegong. 10Gape go rata tšhelete ke wona modu wa makgopo ka moka. Ba bangwe, ka lebaka la go e duma kudu, ba kgelogile tumelong mme ba itlišetša masetlapelo a mantši.
11Ge e le wena, motho wa Modimo, dilo tšeo o di tšhabe. O katanele go loka le borapedi le tumelo le lerato le kgotlelelo le boleta. 12O gakale ge o šiana mošianong wo mogolo wa tumelo, o tle o ithopele bophelo bjo bo sa felego, gobane o bileditšwe bophelong bjo mola o ipega tumelo ka sebete mo pele ga dihlatse tše dintši. 13
Ke go laya Modimo, Mophedišatšohle, le Kriste Jesu yo a ilego a ipega tumelo ka sebete mo pele ga Pontiose Pilato ba le gona, 14gore o botegele go phetha ditaelo o se na bosodi, go fihlela Morena wa rena, Jesu Kriste, a tšwelela. 15Go tšwelela ga gagwe go tla tlišwa ka nako ya gona, gwa tlišwa ke Modimo, yena Mmušanoši yo lehlogonolo, Kgoši ya dikgoši, Morena wa marena. 16Ke yena fela yo a sa hwego, yo a dulago seetšeng se go sego yo a kago se batamela. Ga go yo a kilego a mmona ebile ga go yo a kago mmona. A a hlompšhe a buše go ya go ile! Amene.
17O laele ba ba humilego ka tša lefase le gore ba se ikgogomoše goba ba bota ona mahumo a a felago, ba upše ba bote Modimo yo a re fago tšohle ka bontši gore re ipshine ka tšona. 18O ba laye gore ba dire tše di lokilego, ba ikhumiše ka mediro ye mebotse, ba se timane, eupša ba ikemišetše go abelana le ba bangwe. 19Ka tsela yeo ba tla ipolokela lehumo le e tlago ba motheo wo o tiilego wa ka moso. Ke mo ba tlago kgona go fihlela bophelo bjo e lego bja mmakgonthe.
20Timotheose, o boloke tše o di neilwego. O kgaogane le dipolelo tša lefeela tša batho ba lefase le dikganetšano tše go thwego ke “Tsebo”, etšwe e se yona. 21Gobane ba bangwe ba ipotša gore ba na le yona, mme ba kgelogile tumelong.
A Modimo a le gaugele.


text:
Layla o be a rata diphasele tša marara. O be a rata tšohle ka ga tšona – go thoma ka seswantšho se se lego lepokising go fihla ka nako ye a tsenyago seripa sa mafelelo lefelong la sona. O be a rata le modumo wa diripa le ka fao di kwagalago ka gona ge a di šutiša tafoleng. Mesong ya Sontaga se sengwe le se sengwe, ge mmago Layla a mo iša bokgobapukung go tšea dipuku tše dingwe tša bokgobapuku, Layla o tšere le phasele.
Bjale, mošomi wa bokgobapuku o beile diphasele ka moka šelefong ya ka morago ga teseke ya gagwe gomme ka Mokibelo o mongwe le o mongwe ge Layla a kgopela go lebelela phasele ye a ka e adimago, mošomi wa bokgobapuku o tlo re, “Ijoo, Layla, o rata diphasele kudu!” Gomme Layla o be a se na taba ka gobane o BE a rata diphasele kudu!
Mekibelo ye mentši ka morago ga go ya bokgobapukung, Shireen, mogwera wa potego wa Layla, o ile a tla go bapala. O be a le kgauswi le go ba mogwera wa makgonthe wa Layla, ge e se selo se tee fela – Shireen o be a swanetše go kgona tšohle.
Mesong ya Mokibelo o mongwe, Layla o kgopetše phasele ya lenonghlapi la Afrika ka bokgobapukung. Seswantšho se be se bontšha nonyana e le godimodimo lefaufaung le maphego a phatlaladitšwe kudu e swere hlapi ka monatleng wa yona. Phasele e be e na le diripa tše dintši go feta diphasele tšohle tšeo Layla a ilego a di dira. E sego seo fela, diripa e be e le tše dinnyane go feta diphasele tšohle tšeo Layla a ilego a di dira. Layla o be athabile kudu! Efela Shireen o be a sa thaba ka gobane Layla o be a nyaka fela go thoma go bopa diphasele.
“Ga ke nyake go dira diphasele tša go bolaiša bodutu,” a realo Shireen. “Go ka ba bjang ge re ka bapala lebenkele-lebenkele.”
“Go lokile,” a realo Layla, “gomme re tla dira phasele ya ka ka morago.”
“Ke tla ba morekiši wa ka lebenkeleng,” a realo Shireen, “ka gobane ke seo ke se kgonago kudu, gomme wena o ka ba moreki wa ka.”
Ka pejana, ya ba gore Layla o dirišitše tšhelete ya gagwe ka moka. Gomme Shireen a re, “A re bapale maokelo.”
“Aowa,” a realo Layla. “Ke bapetše lebenkele-lebenkele. Bjale a re dire phasele ya ka.”
Efela ka lebaka le lengwe, Shireen o be a sa nyake go dira phasele, ka fao a re, “Gona bjale a re bapale maokelo gomme re tla dira phasele ka morago ga nako ya matena.”
Gomme ba dirile bjalo.
“Ke tla ba ngaka,” a realo Shireen.
“Aowa, o be o le morekiši wa ka lebenkeleng,” a realo Layla. “Nna ke tla ba ngaka.”
“Efela, o ka se be ngaka,” a realo Shireen, “ka gobane ke kgona bongaka kudu.”
Gomme, Shireen a ba ngaka Layla a ba molwetši!
E rile ge Ngaka Shireen a thoma go hlahloba molwetši, a tsikiditla molwetši gomme molwetši a sega. Ngaka Shireen o ile a goeletša, “Iketle, nka se sa bapala le wena gape.”
Efela pele Ngaka Shireen a befelwa kudu, mmago Layla a ba bitša gore ba tle goja dijo tša matena.
“Ke dumela gore le a iphina basetsana,” a realo mmago Layla.
“Ee,” a realo Layla a le kgauswi le go loma roti ya go rothiša mare e tletše phinate patha, kherote ya go kreithiwa le disaltana. “Ge re fetša goja dijo tša matena re ya go bapala phasele ya ka.”
“Ga ke nyake go dira phasele ya gago,” a realo Shireen.
“Efela o ntshepišitše,” a realo Layla.
“Efela ga ke sa nyaka bjale. Ke nyaka go khalara,” a realo Shireen.
Gabjale, Layla o be a lapišitšwe ke polelo ya Shireen ya go re, “Ke-nnamakgona-tšohle” gomme o befetšwe ka ge a sa phethagatše ditshephišo tša gagwe. Go be go se seo se tlo mo paledišago go dira phasele. Ka morago ga dijo tša matena, Layla a fa Shireen puku ya go khalara le dikherayone gore Shireen a e khalare ge yena a dira phasele. Efela ka pukung ya go khalara go be go šetše seswantšho se tee fela seo se sego sa khalarwa gomme Shireen a fetša ka pela. O ile a e emiša a bontšha Layla a re, “O dira ka go nanya!”
“Ke ka gobane phasele ye e bothata,” a realo Layla.
“Nka e dira ka lebelo go feta wena,” a realo Shireen.
“Go lokile,” a realo Layla, “ge ke fetša, o tla leka go e dira re go bone!”
“Go lokile,” a realo Shireen, “ge fela ke nyaka.”
Layla o rile go fetša go dira phasele a e hlahlamolla a e ntšha ka diripa. O ile a bušetša diripa ka moka ka lepokising ka ntle le seripa sa go ba le leihlo la lenong go sona. Gomme a fa Shireen lepokisi.
“Ke le,” a realo, “ke sebaka sa gago bjale.”
“Ga ke dume go e dira,” a realo Shireen.
“Efela o ntshephišitše!” a realo Layla.
“Aowa, ga se ka go tshephiša!” Shireen a goeletša. “Ke rile ge nka nyaka bjale ga ke nyake.”
“Mogongwe ga o nyake ka gobane ga o kgone diphasele,” a realo Layla.
“Ke a kgona!” Shireen a goeletša. “Ke tseba diphasele kudu!”
“E dire ge,” a realo Layla.
Shireen a ubulela Layla lepokisi. “Ke tla e dira,” a realo Shireen, “ge fela o ka ya go bapala ka ntle. Ke tla go bitša ge ke feditše.”
Layla o ile ka ntle gomme a thala diswantšho mohlabeng ka thatana mola ka kua gare, Shireen a butše lepokisi la diphasele gomme a thoma ka go retolla diripa tša phasele lehlakore la diswantšho la ba ka godimo.
Ka kua ntle, Layla o hweditše seripa sa thapo ya kgale gomme a e bofa go dikologa mohlare wa lokwata gore ge Shireen a fetša go dira phasele ba bapale kgati. Efela ka kua gare, Shireen o be a palelwa ke go kopanya diripa tša phasele. O be a duma o kare nkabe a sa bolela gore o a di kgona. Ka bjako, a hlahlamolla seripa sa phasele seo a bego a se dirile a bušetša diripa a moka ka lepokising. O ile a kitimela ka ntle a bitša Layla yo a bego a le
godimodimo mohlareng wa lokwata, “Ke feditše!”
“Ka moka ga yona?” gwa botšiša Layla.
“Ee,” a realo Shireen gomme a thoma go namela mohlare.
“Ema!” Layla a goeletša. “Ke a fologa go tla go e bona.”
“Efela ke šetše ke phuthile phasele,” a realo Shireen.
“Ka lebaka la eng?” gwa botšiša Layla.
“Gore o se swanele ke go e phutha ka morago,” a fetola Shireen.
“Eya,” a realo Layla, “efela go diragetše eng ka seripa se?” A emiša seripa sa go ba le leihlo la lenong go sona seo a bego a se swere.
Shireen o ile a homola tuu. A dula mohlareng a ipona e le setlaela.
Ka moragonyana, Layla a goeletša, “Hee, akanya gore ke hweditše eng, dikenywa tša lokwata tša go butšwa tše dingwe. O a di nyaka le wena?”
“Ee, hle,” a realo Shireen ka lentšwana la bodutwana.
Layla a fologela kalaneng ya tlasenyana fao Shireen a bego a dutše fase gomme a mo fa tše dingwe. Gomme ba dula fao, ba ja dilokwata le go bona bokgole bjoo ba ka tshwelago dithapo gona.
Shireen a tshwela kgole kudu.
“O tloga o kgona kudu,” a realo Layla.
“Wena,” a realo Shireen, “o mogwera wa makgonthenthe.”
E ba le boitlhamelo!
Dira phasele ya gago! Ripa seswantšho makasineng goba kuranteng – goba o ithalele sa gago. Thala seswantšho seripeng sa khatepote gomme o thale methaladi go yona go e arola ka palo ye o e nyakago ya diripa tša phasele. Bjale ripa methalading. Kopanya diripa o gomme bope phasele ya gago goba o efe mogwera gore a e bope.


text:
101Bafilista ba ile ba lwa le Baisraele thabeng ya Gilboa. Baisraele ba bantši ba bolawa moo, gomme ba ba šetšego ba tšhaba. 2Eupša Bafilista ba rakediša Saulo le barwa ba gagwe, Jonathane, Abinadaba le Malkishua. 3Moo go bego go le Saulo ntwa e be e le ye šoro, gomme ge boramesebe ba mmatamela mo ba kago mo thunya ka mesebe, a thothomela kudu. 4A re go morwaladibetša wa gagwe: “Hwanyolla tšhoša ya gago o mphuleletše ka yona, gore Bafilista ba ba go se bolle ba se ke ba tla ba bapala ka nna.” Eupša morwaladibetša yoo a boifa kudu go ka dira taba yeo. Ka gona Saulo a tšea tšhoša ya gagwe ka boyena a itahlela godimo ga yona. 5Ge morwaladibetša yoo a bona gore Saulo o hwile, le yena a itahlela godimo ga ya gagwe tšhoša mme a hwa. 6Ka gona Saulo le barwa ba gagwe ka bararo ba hwa mmogo gomme ya ba mafelelofelelo a mmušo wa gagwe. 7Ge Baisraele ba ba bego ba dula ka moeding wa Jesriele ba ekwa gore madira a tšhabile, le gore Saulo le barwa ba gagwe ba hwile, ba tlogela metse ya bona ba tšhaba. Bafilista ba tla ba dula go yona.
8Ka letšatši le le latelago la ntwa Bafilista ba yo hula ditopo, gomme ba hwetša setopo sa Saulo le tša barwa ba gagwe di rapaletše thabeng ya Gilboa. 9Ba mo apola diaparo tša gagwe tša ntwa, ba tšea hlogo ya gagwe le dibetša ba di romela ka batseta nageng ya Filistia ba di šikiša le naga, ba botša medimo ya bona ya diswantšho le batho ba gabobona gore Baisraele ba fentšwe. 10Ba bea dibetša tša gagwe ka tempeleng ye nngwe ya bona, gomme ba kokotela hlogo ya gagwe ka tempeleng ya Dagone, modimo wa bona. 11Ge batho ka moka ba Jabeshe kua Gileade ba ekwa se Bafilista ba se dirilego Saulo, 12banna bohle ba bagale ba ya ba tšea setopo sa Saulo le tša barwa ba gagwe ba di tliša Jabeshe. Ba di boloka fao ka fase ga mohlare wa moeike, gomme ba ikona dijo matšatši a a šupago.
13
20:6
1 Sam. 13:8-14
15:1-24
1 Sam. 28:7-8
Lehu la Saulo le hlotšwe ke go se botegele Morena ga gagwe, a nyatša ditaelo tša gagwe, le gona a kile a nyaka keletšo go meoya ya bahu 14bakeng sa gore a botšiše Morena. Ka gona Morena a mmolaya gomme mmušo a o fa Dafida, morwa wa Isai.


text:
11
15:1-7,32-38
16:1-202 Dikr. 26:1-23
27:1-8
28:1-27
Wo ke molaetša wo Morena a ilego a o fa Hosea, morwa wa Beeri, mehleng ya ge Usia, Jotamo, Ahase le Hiskia e le dikgoši tša Juda, gomme Jerobeamo, morwa wa Joase, e le kgoši ya Israele.
2Mohla Morena a bolela la mathomo le Baisraele ka Hosea o ile a re go yena: “Sepela o yo nyala mosadi yo e ka tlago ya ba seotswa. Bana ba gagwe le bona ba tla mo abela. Ke ka moo setšhaba sa ka se ntlogetšego ka gona mme se tlogago se sa mpotegele.”
3Hosea a yo nyala mosadi yo leina la gagwe e bego e le Gomere, morwedi wa Diblaime. Yena a ima, a tla a mmelegela morwa. 4
Ke moka Morena a re go Hosea: “Mo thee leina la ‘Jesriele’, ka gobane ga ke sa le kgole le go otla kgoši ya Israele ka lebaka la batho bao Jehu, rakgolokhukhu wa gagwe, a ba bolailego motseng wa Jesriele.1:4 “Jesriele” Mo motseng wo Jehu o ile a bolaya kgoši ya Israele le ba lapa la mošate ka moka, mme ya ba kgoši ya mathomo ya lešika le lefsa la dikgoši. Lebelela 2 Dikg. 9 – 10. Ke tlilo fediša mmušo wa Israele. 5Gomme mehleng yeo ke tla dira gore madira a Israele a fenyetšwe sa ruri moeding wa Jesriele.”
6Gomere o ile a ima gape gomme a belega ngwana wa ngwanenyana. Morena a re go Hosea: “Mo thee leina la ‘Mosegaugelwe’, ka gobane nka se sa gaugela setšhaba sa Israele goba ka se swarela. 7Ge e le setšhaba sa Juda sona ke tla se gaugela. Nna, Morena Modimo wa bona, ke tla ba phološa, fela nka se ba phološe ka ntwa – ka mara le mesebe, goba ka ditšhoša, goba ka dipere goba ka banamedi ba dipere.”
8Ge Gomere a tshwešitše Mosegaugelwe o ile a ima gape gomme a belega morwa yo mongwe. 9Morena a re go Hosea: “Mo thee leina la ‘Gasesetšhabasaka’, ka gobane setšhaba sa Israele ga se sa ka, gomme le nna ga ke Modimo wa sona.”
10
Le ge go le bjalo setšhaba sa Israele se tla swana le lešabašaba la lewatle, le ka se elwe goba la balwa. Bjale Modimo o re go bona: “Ga le setšhaba sa ka,” eupša mehleng ye e tlago ba tla bitšwa bana ba Modimo yo a phelago. 11Batho ba Juda le ba Israele e tla ba setšhaba se tee gape. Ba tla ikgethela moetapele o tee, ba buša ba gola mme ba atlega nageng ya bona. Ee, letšatši la Jesriele1:11 “Jesriele” Leina le ka Seheberu le ra go re “Modimo o a bjala” mme le šupa go gola le go atlega. e tla ba le legolo.


text:
maikemišetšoa magolo a puku ye ke gothušaMalapaa dinaga magaeng ao a nago le dikgogotšemmalwa le batho bao bao ba ba sa kgonegohwetšamaeele gohwetšamaeele gooketšagooketšatishtisšatšwistšweletšobon ya ya ya ya ya ya nama laa thama thama tiko tiko tiko tiko tikotnama le Mae di nale protene yeo ethušagobana gore ba gole ka botelele ba ba tie,le gor gore mabjoko a bona a gole go go ga botse go botse gore bakgone bakgone go ithuta ga bonolo.Go Bohlokwa le -GoreBatswetšiBaHwetšeProtene ya boleng boleng boleng bja godimo entšiyeoehwetšagalagomaeng le nameng ya kgogo.phepo e botse e bohlokwa go maphelo.
puku ye ediretšwegothušakaga ka a ka ka atšweletšoya dikgogotšasegae segae tisheotšeodi ishelelago dijo dijo e bile di itlhokomelagantšibasadi ba hlokomela dikgogo ka go lemoga bohlokwa bja bja mae le nama go phepo le le maphelo a bona le bana bana ba ba bona.Go Rua Dikgogo Go kathušale katšhelete.dikgogotšasegae le ditholetšeodifeditšegogo beela di nale theko e botse mo afrika borwa,le Mae arekišegaga bonolo go baagelane.
YA Khalsiamo.Kalaka e nale theko e fase mme eswanetšego fiwa ka thoko ka ka sebjaneng lefelong la go oma.makgapetla a mae ao ašitšwegoa ka fiwa dithole gooketšakhalsiamo,uepšao wa o wabedišepele pele le merogo e me me tala.ka tsela ye makgapetla a ka sep澳门188bet网址hatlalatšemalwetši.
Ke Rata Go Leboga Morena David Farrell KaMošomoo Mo Mo Golo wa gongwalašupatsela ye.Ke leboga leboga lethušoyabadirišaneka yena.Ke sa lebale le Mekgatlo yeo etsentšego讓thušakaMašelenga go lefela ditshenyegelo.e ka baphošoe kgolo go se lebogebašomediba kgoro yatšadikgogo ya unibesithi ya stellenbosch ya stellenbosch le mogolwane wa ka doreen wa ka doreen wa ka 澳门188bet网址doreen magolego ka thekgo ka thekgo ye ba ye ba ye ba yo ba yona yona yona ge ke ke ke ke ke ke fetololeLeLeala yeupatsssela yeepatssela yeepatssela yee.
D.J.法雷爾
昆士蘭大學
2000年4月


text:
631
Jer. 49:7-22
Hes. 25:12-14
35:1-15
Amose 1:11-12
Obad. 1-14
Mal. 1:2-5
“Ke mang yoo a tlago a etšwa motseng wa Botsra kwa Edomo? Ke mang yoo wa go apara mabaibai a mahwibidu, a ganka63:1 Diphetolelo tše dingwe tša kgale di re “ganka” Seheberu se re “obama”. ka maatla a magolo?”
“Ke Morena, yo a nago le maatla a go phološa, o tlilo bega go hlakodiša ga gagwe.”
2“Ke eng, Morena, diaparo tša gago di thankgetše bohwibidu bjalo ka tša monna yo a pitlago diterebe ka maoto gore a dire beine?”
3
19:13,15
Morena a fetola a re: “Nna ke pitla diterebe ka maoto ke nnoši, ke sa thušwe ke motho wa tšhaba tše dingwe. Ke ba gatakile ke befetšwe, ka ba pšhatla ke galefile, gomme madi a bona a tšhela diaparo tša ka ka moka a di thankgetša. 4Ke be ke feditše le pelo gore bjale ke nako ya go lefeletša setšhaba sa ka manabeng a sona; ke nako ya go se hlakodiša. 5
Ke ile ka lebelela kua le kua – gwa se be le yo a nthušago; ka tlabja ke ge ke se ne mothuši. Eupša ka tiišwa ke go tlala pelo, mme ka phološa setšhaba ka maatla a ka. 6Ke gatakile setšhaba ka setšhaba ke galefile, ka di robaganya ke tuka bogale. Madi a tšona a elela fase.”
7Ke tla bega potego ya Morena.
Ke a mo reta ka lebaka la tšohle tše a re diretšego tšona.
E bile yo botho kudu go Baisraele,
ka ge a na le lešoko le kgaugelo ye kgolo.
8Morena o rile: “Gape se ke setšhaba sa ka; se ka se mphore.” Ka gona a se hlakodiša 9matshwenyegong ohle a sona. Yo a ba hlakodišitšego ga se motseta wa Morena goba morongwa, eupša ke Morena ka noši. Ke yena a ba phološitšego, ka ge a be a ba rata mme a ba kwela bohloko. O ba hlokometše go tloga kgale, 10eupša bona ba mo tsogela maatla, ba mo nyamiša moyeng. Ka gona ya ba lenaba la bona mme a lwa nabo.
11Fela ba ile ba gopola tša mabakeng a kgale, ba gopola matšatši a Moshe, mohlanka wa Morena, mme ba re: “Bjale ge, Morena yola wa go phološa badiša ba mohlape wa gagwe lewatleng, e lego baetapele ba setšhaba, o kae? O kae Morena yola a ba filego moya wa gagwe? 12-13
O kae yena Morena yola ka maatla a gagwe a dirilego tše dikgolo ka Moshe, a aroganya meetse a lewatle gomme a sepetša setšhaba sa gagwe meetseng a a išago, gore a itirele leina la go ya go ile?”
Ge Morena a ba putliša lewatle ba be ba gwataka bjalo ka dipere lešokeng, ba sa kgopše ke selo. 14Bjalo ka ge dikgomo di eya moeding wa phulo, Morena le yena o ile a khutšiša setšhaba sa gagwe. A se hlahla ka mokgwa woo gore a itirele leina le legolo.
15Morena, nke o re lebelele o le moo legodimong, moo o dulago bokgethweng le letagong la gago. Afa o re fišegela pelo? Ditiro tša gago tše dikgolo di kae? O se re time lerato le lešoko la gago. 16Ke wena tatagorena. Abrahama o re ngadile, Jakobo le yena o re ganne, eupša wena, Morena, o Tatagorena, o Mophološi wa rena wa kgale. 17O reng o re lesa re aroga tseleng tša gago? O reng o re thatafatša dipelo ka mo re bilego re sa go boife? Boa, hle, ka lebaka la bahlanka ba gago, ka lebaka la dikgoro tša gago tša Israele.
18Rena, setšhaba sa gago se sekgethwa, re ile ra rakwa ke manaba a rena lebakanyana; ba ile ba gataka Felo ga gago mo Gokgethwa. 19O re swere bjalo ka ge nke ga se wa ka wa ba mmuši wa rena, bjalo ka ge nke ga re setšhaba sa gago.


text:
211Mehleng ya pušo ya Dafida go ile gwa wa tlala ye šoro ye e ilego ya tšea mengwaga ye meraro. Ka gona Dafida a boledišana le Morena ka tlala yeo, gomme Morena a re: “Saulo le lapa la gagwe ba na le molato wa polao; o bolaile batho ba Gibeone.” 2
Batho ba Gibeone e be e se Baisraele; e be e le mašaledi a Baamore ao Baisraele ba ilego ba a enela gore ba tla a šireletša, eupša Saulo o ile a leka go ba feleletša ka lebaka la ge a be a nyaka gore naga yohle ya Kanana e laolwe ke Baisraele le Bajuda. 3Ka gona Dafida a bitša batho ba Gibeone a re go bona: “Ke le direle eng? Ke nyaka go lefeletša phošo yela la go ka la e dirwa, gore le tle le šegofatše setšhaba sa Morena.”
4Bona ba mo fetola ba re: “Phapano ya rena le Saulo le lapa la gagwe e ka se fedišwe ka silibera le gauta, le gona ga re nyake go bolaya Moisraele le o tee.”
Dafida a ba botšiša a re: “Bjale le re ke le direle eng?”
5Bona ba mo fetola ba re: “Saulo o be a logile maano a go re feleletša gore re se hlwe re eba gona nageng yohle ya Israele. 6Ka gona re neele ditlogolo tša gagwe tša banna tše di šupago, gomme re tla ba lekeletša pele ga Morena kua Gibea, motse wa gaboSaulo, kgoši yela e kgethilwego ya Morena.”
Kgoši a ba fetola a re: “Ke tla le neela bona.”
7
2 Sam. 9:1-7
Fela Dafida, ka lebaka la keno ye a itlemilego le Jonathane ka yona pele ga Morena, a šadiša morwa wa Jonathane, Mefiboshete, setlogolo sa Saulo. 8
A tšea Armoni le Mefiboshete, barwa ba babedi ba Ritsepa, morwedi wa Aya, bao a ba belegetšego Saulo, le barwa ba bahlano ba morwedi wa Saulo, Merabe, bao a ba belegetšego Adriele, morwa wa Barsilai, yo a bego a etšwa Mehola. 9Dafida a ba neela batho ba Gibeone. Bona ba ba lekeletša godimo ga thaba pele ga Morena, gomme ba ba šupago bao ba hwa gotee. E be e le nakong ya ge go thongwa go bunwa garase ge ba bolawa.
10Ke moo motlabo wa Saulo, Ritsepa, morwedi wa Aya, a tšerego masaka a a ala letlapeng lela ditopo di bego di le go lona, gomme a dula fao go tloga mathomong a ge go bunwa go fihlela ge dipula di ena. Mosegare o be a raka manong moo ditopong, gomme bošego a raka dibata.
11Ge Dafida a ekwa se Ritsepa a se dirilego, 12
o ile a yo tšea mašapo a Saulo le a Jonathane, morwa wa Saulo, go batho ba Jabeshe kua Gileade. Bona ba be ba a utswitše lebaleng kua Bethe-Sheane moo Bafilista ba ilego ba lekeletša ditopo tšeo ka letšatši lela ba bolaya Saulo thabeng ya Gilboa. 13Dafida a laela gore go tšewe mašapo a Saulo le a Jonathane mme go kgobokanywe le a banna bale ba šupago ba go lekeletšwa. 14Ba boloka mašapo a Saulo le a Jonathane lebitleng la tatagoSaulo, Kishe, kua Tsela, nageng ya Benjamene, ba dira tšohle tše kgoši a di laetšego. Gomme ka morago ga moo Modimo a kwa dithapelo tša bona ge ba rapelela naga.
15Go ile gwa tsoga ntwa ye nngwe ya Bafilista le Baisraele, gomme Dafida le banna ba gagwe ba ya ba lwa le Bafilista. Ntweng yeo Dafida a lapa. 16Tšitširipa ye leina la yona e bego e le Jishbi-Benobo, yo a bego a swere lerumo la mphiri la boima bja dikilokramo tše tharo le seripa, a hlometše tšhoša ye mpsha lethekeng, a gopola gore a ka bolaya Dafida. 17
Pes. 132:17
Eupša Abishai, morwa wa Tseruya, a thuša Dafida, a hlasela tšitširipa yeo gomme a e bolaya. Ke moo banna ba Dafida ba enišitšego yena Dafida gore a se tsoge a ile le bona gape ntweng. Ba re: “Ke wena lebone la Israele, gomme o se ke wa dira gore lebone leo le tingwe.”
18Ka morago ga fao gwa ba le ntwa le Bafilista kua Gobo, moo Sibekai wa Husha a ilego a bolaya tšitširipa ye leina la yona e bego e le Sipai.
19Gwa tsoga ntwa ye nngwe gape le Bafilista kua Gobo, gomme Elhanane, morwa wa Jaire21:19 Mohlomongwe go swanetše go balwa “Jaire”. Lebelela 1 Dikr. 20:5. Seheberu se re “Jaareoregime”. wa Betlelehema, a bolaya Goliate wa Gathe, yo theko ya lerumo la gagwe e bego e lekana le mpheng wa mogoma.
20Ka morago gwa ba le ntwa ye nngwe kua Gathe, moo go bego go le tšitširipa ye teleletelele. O be a na le menwana ye e selelago seatleng sa go ja le ye e selelago seatleng sa nngele, gomme le maotong ka mabedi a na le ye e selelago. 21O ile a rumola Baisraele, gomme Jonathane, morwa wa Shama, morwarragoDafida, a mmolaya.
22Ba bane bao e be e le ditlogolo tša ditšitširipa tša Gathe, gomme ba ile ba bolawa ke Dafida le banna ba gagwe.


text:
11
Re le ngwalela mabapi le yo a bilego gona go tloga mathomong. Re mo kwele ra ba ra mmona ka a rena mahlo; re mmogetše ra ba ra mo kgwatha ka diatla, yena Lentšu yo e lego Bophelo. 2
E rile ge re bontšhwa yo Bophelo ra mmona; ka gona re le begela yena, re le tsebiša yena Bophelo bjo bo sa felego, yo a bilego le Tate mme ra mmontšhwa. 3Se re se bonego gape re se kwelego, le lena re le begela sona gore le tle le be ba tee le rena. Le rena re ba tee le Tate le Jesu Kriste, Morwagwe. 4Re le ngwalela ditaba tšeo gore lethabo la rena1:4 “rena” Dingwalwakaseatla tše dingwe di re “lena”. e tle e be le le feletšego.
5Molaetša wo re o boditšwego ke yena Morwagwe mme re le begelago wona šo: Modimo ke seetša, gomme mo go yena ga go na leswiswi le gatee. 6Bjale ge re re re ba tee le yena etšwe re dutše leswiswing, re a aketša, ga re phethe thato ya Modimo. 7Eupša ge re phela seetšeng bjalo ka yena ge a le seetšeng, gona re ba tee seng sa rena, gomme madi a Jesu, Morwagwe, a re hlatswa dibe tšohle.
8Ge re re ga re na sebe, re a iphora, re hloka nnete ka dipelong tša rena. 9Eupša ge re ipolela dibe tša rena, ka ge Modimo a phetha tše a re holofetšago tšona mme a dira tše di lokilego, o re swarela tšona, a re hlatswa bokgopo bjohle. 10Ge re re ga se ra dira sebe, re ra gore Modimo o na le maaka, le gore tše a re boditšego tšona ga se tša re tsena ka dipelong.


text:
ATTENZIONE! CONTENUTO SOLO PER ADULTI.
WARNING! ADULT ONLY CONTENTS.
E-BOOK - ISBN: 9788835428381
Bophelo bja Envy e be ele bjo bobotse. Buti o mobotse, molekani o mobotse, gape le mošomo o mokaone wo mosetsana a ka o kgopelago… a hlokomela para mo ditlelapong tša go tuma tša motsesetoropo. Efela go be go le gabotse go fihlela ge a amogela mogala wa go tšwa go yo mongwe ba bagwera ba gagwe ba potego ka ga molekani wa ga gagwe a bina le basetsana ba babedi lebatong la go bina kua go Mmino wa Ngwedi. Sephetho sa gagwe sa go mo lebantšha se thoma ka ditiragalo tša tatelano tšeo di tla mo tsebišago lefase leo le utamilego la batho ba go se tlwaelege ba kotsi ka tlase ga mešomo ya tšatši ka tšatši.
Bophelo bja Envy e be ele bjo bobotse. Buti o mobotse, molekani o mobotse, gape le mošomo o mokaone wo mosetsana a ka o kgopelago… a hlokomela para mo ditlelapong tša go tuma tša motsesetoropo. Efela go be go le gabotse go fihlela ge a amogela mogala wa go tšwa go yo mongwe ba bagwera ba gagwe ba potego ka ga molekani wa ga gagwe a bina le basetsana ba babedi lebatong la go bina kua go Mmino wa Ngwedi. Sephetho sa gagwe sa go mo lebantšha se thoma ka ditiragalo tša tatelano tšeo di tla mo tsebišago lefase leo le utamilego la batho ba go se tlwaelege ba kotsi ka tlase ga mešomo ya tšatši ka tšatši. Lefase leo batho ba ka fetogago mangau, divamphaya tša bophelo bja nnete di ebela mebileng, le mangeloi a welego ao a sepelago magareng ga rena.
Devon ke lengau la go fetoga, wa go se hlamege gabotse gomme ele yo mongwe wa beng ba mohlakanelwa ba Mmino wa Ngwedi. Lefase la gagwe le ile la sekamela ka lehlakoreng le lengwe ge a bona mosetsana wa meriri ye mohubedu a bina ka tlelapong, wa go ba le pelo ya go se tshepe selo le theisara. Ka ge ntwa ya divamphaya e be e tsogile magareng ga bona, Devon a ikana gore o tla dira gore mosetsana yo e be wa gagwe… gomme o tla mo lwela ga seatla kgaoga go fihlela e eba wa gagwe.


text:
Kgoboketšo ya Mapungubwe
Seripa Fela Sa Setlogo Sa Lehumo
Yunibesithi ya Tshwanee swara bontši bja dilo tša go kgabiša tše di hwetšagalago mo Mapungubwe le K2 le kgoboketšo ye nnyane ye swarwago ke Yunibesithi ya Wits. Ka maswabi, bolota ditokumente tša kgale e emela seripa fela sa setlogo sa lehumo la Mapungubwe. Ka ge mmoto o le kgole, go be go le boima go lekola gomme dilo tše ntši di ile di a utswa mo lefelong leo mo mengwageng ye mentši. Diphoko di ile di tšwela pele ka dipolelo tše di se nago bonnete tša dinyakišišo tša gauta ka bakgoboketši ba phraebete. Kgetho ya dilo go tšwa Yunibesithing ya Pretoria di a bontšhwa bjale mo Musiamo wa Mapungubwe, yoo e buletšwego setšhaba.
Digahlišo tša Musiamo wa Mapungubwe ke gauta ya tšhukudu ye tumilego, dikgabišo tša gauta le sejana sa gauta. Kanegelo ye e ka gare ga seo Sian Tiley a rego se šupa dikgabišo tša kgare tša Afrika Borwa. Eupša kgoboketšo e na dilo tše di fetago fetago tšeo. Ka gore gauta e boleta,e menega e bile ke tšhipi e boleta, batho ba Mapungubwe ba be ba kgona go e fiša e be ba e bopa gabotse ka mehutahuta ya go fapana. Gauta e latetšwe go bopa dikgabišo tše botse. Matlakala a phapano a foele ya gauta a be a kokotetšwe mo fase ga kota go dira dilo tše diphadimago mo letšatšing. Dipheta di dirilwe ka go koba lesoba le lennyane ka gare ga lerothi la gauta. Motato wa gauta ye kokotetšwego o bofilwe bjalo ka maseka. Gauta e be e dirilwe bjalo ka maseka le dibopego tše dingwe tša dibenyabenyane ya go kgahliša. Dilo tše ka moka di tšweleditšwe mo gae gomme ga gona ga go na bohlatse bja gore setlabakelo tše; di be di šomišwa.
Pheta Ya Go Makatša
Bjalo ka bohlatsi mo intastering ya gauta ya Afrika, go na le kgoboketšo tše pedi tše di sa felelago tša gauta ya tšhukudu, palo ya diphoofolo tša gauta, diketekete tša maswikana a gauta tša dipikiri, mašaledi a gauta le dikgabišo tše dingwe tša gauta tša go fapafapana. Diketekete tša dipheta tša gauta di hwedi digwaši tša dibjalo gore dira di robetše mo mabitleng, eupša di tla be ba e be di bofilwe mo moriring wa sebo goba go dira maseko le difaha tše botse le tša go fapafapana. Go fa baeng kgopolo ya gore difaha tše di bonala di le botse bjang; Musiamo e bofile dipheta tše dingwe ka tlhokomelo.
Ka tlaleletšo, Mapungubwiane ba be ba rata diphetha ka mokgwa wo makatšago! Kgoboketšo e na le diketekete tša dipheta tša galase go tšwa lefaseng ka moka; ditlabakelo tše kgolo, dipheta tša roller ya tšhemo tša go tšwa go K2; dipheta tša maswika tša go tšwa calcite le quartz; le dipheta tše dirilwego ka mae a mpšhe; dipheta tše dirilwego ka dikgopa le dipheta tša go dirwa ka dikgopa tša naga le hohotse. Go be go dumelwa gore dipheta di be di na le seka sa maemo, gomme mmala yo monngwe le yo monngwe o be o fiwa tlhaloša. Go thwe mmala wo mošweu o emela go hlweka, boso bo emela badimo, tala e emela monono le bjalobjalo. Go na le gape le kdipheta tše mmalwa tše tala tšeo di bego di tura kudu mo seleteng ka moka. Ka morago ga 1900, moodiredi wa polaseng o boletše a re; yenngwe ya dipheta e be e le £5 goba kgomo e tee.
Gauta Le Dimetale Tše Dingwe
Aebori e be e le phahlo e kgolo ya kgwebo. Bontši bja maseka a aeboris, mothalo wa sotho le dikgabišo mo kgoboketšong tše hweditšwego mo K2, gomme e sego ka palo ye kgolo. Go bonala go ka re batho ba segoši ba be ba sa rate Ivory gomme bontši bja tšona di rometšwe lebopong la lewatle.
Le ge e le gore gauta e be e hwetšagala fela mo mmotong wa Mapungubwe, mafelo a mo dikologong a be a tšweletša a palo ya godimo ya dikgabišo tša tshipi tša maemo a tlase. E be e setšo sa tshipi, dintlha, spearheads, maseka, dithapo, dipikiri, chisels le dithipa tša go tlwaelega tša ka morago ga mengwaga ye mentši ya setšhaba sa tshipi. Spiked ingots tša go dirwa ka koporo, maVenda ba di tsebja bjalo ka musuku, di ile tša hwetšwa gomme go thwe di na le boleng bja semoya le mohola wa kgwebo. Dilo tše mmalwa tša Pronse di kgobokeditšwe, eupša go naganwa gore di na le tlholego ya ka ntle. Mohlomongwe go be go na le dilo tše ntši tše setšego morago nngele ge Mapungubwe e tlogetšwe, eupša tshipi le koporo di na le go fokotšega boleng ka pela go feta gauta.
Tše Botse E Bile Tša Go Šoma
Dilo tše dingwe ka mo kgoboketšong ke: dinalete tše boleta tša marapo tša go roka; sepalete sa moriri sa lerapo; letsopa la batho le diphoofolo ( tše di hwetšwago kudu mo K2); Dikarolo tša China celadon ware; dibjana tša letsepa, lelepola, whistles, dijeke, dipitša, dikomiki le spindle whorls. Dipitša tša k2 Mapungubwe gantši di be di šomišwa go apea, go nwa le polokelo. Ka ntle le go šoma ga tšona mo dilong tše ntši, dilo tše be di dirilwe gabotse ka dibopego tša go kgahliša ka moakanyetšo a raraganego e hlometšwego gare ga bokagodimong bja mmu. Ba ka se lebelele lefelo mo afro-chic homeware emporium ya go tura.
Kgare Ya Dibenyabenyane E Ya Bušetšwa
Mo nakong ye e fetilego, go be go se na go pontšho ya matsaka a Mapungubwe. Mo mengwageng ye mentši, Yunibesithi ya Pretoria e bile le dipontšho tša setšhaba tše mmalwa tšeo di sepetšego mo nageng ya setšhaba, eupša setšhaba se be se se na tumelelo go kgoboketšong. Nyakego ya Musiamo ile ya gatelela ka morago ga 1994. Kgahlego ya setšhaba go kgoboketša e ile ya gola kudu le menyetla ye mefsa, gomme re be re na le nyakego ya go hwetša histori ya rena go tšwa go balaodi bja kgethologanyo. Dika tše mpsha di be di bolela ka go ikgantšha bja dilo tše fetilego tša Afrika. Batho ba be ba nyaka go bona gauta ya ditšhukudu!
Ka nako e tee, dilo tša gauta tše mmalwa tše bohlokwa (bjalo ka ditšhukudu) di rometšwe go Musiamong tsošološa wa British. Tshepedišo ye e be e tšea nako e bile e tura, eupša dipoelo tša gona di be di kgahliša. Nkabe go tlišetše dihlong go ntšha fela dipontšho tša sewelo. Ka lethabo, ka morago ga ditokišo ka hlokomela, Musiamo wa Mapungubwe o butše mabati a yona l ngwaga wa 2000. E beilwe mo moagong wa bokgabo bja kgale mo khampaseng ye kgolo ya Yunobesithi ya Pretoria. Kgare ya dibenyabenyane e bušeditšwe go batho ba Afrika Borwa.
Translated by Lebogang Sewela


text:
71
Dan. 7:2
Sak. 6:5
Ka morago ga moo ka bona barongwa ba bane ba eme dikhutlong tše nne tša lefase, ba swere diphefo tše nne tša lona gore go se be le phefo ye e fokago lefaseng goba lewatleng goba sehlareng. 2Ka bona morongwa yo mongwe a rotoga a etšwa bohlabatšatši, a swere seswai sa Modimo yo a phelago. A goelela barongwa bale ba bane ba ba bego ba filwe maatla a go senya lefase le lewatle 3
a re: “Le se senye lefase goba lewatle goba dihlare; a re thomeng ka go swaya bahlanka ba Modimo wa rena diphatleng.” 4Ka kwa gore palo ya bao ba swailwego ke ba dikete tše lekgolo le tše masome a mane le tše nne. E be e le ba dikgoro ka moka tša setšhaba sa Israele. 5Ba kgoro ya Juda gwa swaiwa ba dikete tše lesome le tše pedi, ba kgoro ya Rubene gwa swaiwa ba dikete tše lesome le tše pedi; ba kgoro ya Gade gwa swaiwa ba dikete tše lesome le tše pedi; 6ba kgoro ya Asere gwa swaiwa ba dikete tše lesome le tše pedi; ba kgoro ya Naftali gwa swaiwa ba dikete tše lesome le tše pedi; ba kgoro ya Manase gwa swaiwa ba dikete tše lesome le tše pedi; 7ba kgoro ya Simeone gwa swaiwa ba dikete tše lesome le tše pedi; ba kgoro ya Lefi gwa swaiwa ba dikete tše lesome le tše pedi; ba kgoro ya Isakara gwa swaiwa ba dikete tše lesome le tše pedi; 8ba kgoro ya Sebulone gwa swaiwa ba dikete tše lesome le tše pedi; ba kgoro ya Josefa gwa swaiwa ba dikete tše lesome le tše pedi; ba kgoro ya Benjamene gwa swaiwa ba dikete tše lesome le tše pedi.
9Ka morago ga moo ka bona lešaba le legolo le go bego go se motho yo a ka kgonago go le bala. E be e le ba merafe yohle, le dikgoro tšohle, le ditšhaba tšohle, le maleme ohle ba eme pele ga setulo sa bogoši le pele ga Kwana, ba apere dipurapura tše ditšhweu, ba swere makala a mepalema ka diatla. 10Ba goelela ba re:
“Phološo e tšwa go Modimo wa rena yo a dutšego setulong sa bogoši, e tšwa le go Kwana!”
11Barongwa ka moka ba be ba eme ba dikaneditše setulo sa bogoši, le bagolo bale, le diphedi tšela tše nne. Ke moka ba itahlela fase ka difahlego mo pele ga setulo sa bogoši ba khunamela Modimo 12ba re:
“Amene! Tumišo le letago le bohlale le tebogo le tlhompho le maatla
le bonatla e be tša Modimo wa rena go ya go ile! Amene!”
13Yo mongwe wa bagolo bale a mpotšiša a re: “Na ke bomang ba ba go apara dipurapura tše ditšhweu, gona ba tšwa kae?”
14
Mat. 24:21
Mar. 13:19
Ka mo fetola ka re: “Nnaena ga ke tsebe, morena, go tseba wena.”
Yena a mphetola a re: “Ke ba ba tšwago ditlaišegong tše di šiišago. Ba hlatswitše dipurapura tša bona ba di šweufatša ka madi a Kwana.
15“Ke ka lebaka leo ba emago mo pele ga setulo sa bogoši sa Modimo
ba mo hlankela ka tempeleng ya gagwe bošego le mosegare.
Yena yo a dutšego setulong sa bogoši o tla ba šireletša.
16
Ba ka se sa tsoga ba swerwe ke tlala goba lenyora;
ba ka se sa tšhungwa ke letšatši goba phišo ye nngwenyana,
17
Hes. 34:23
Jes. 25:8
49:10
ka gobane Kwana ye e dutšego gare ga setulo sa bogoši e tla ba yona modiša wa bona,
gomme e tla ba iša methopong ya meetse a bophelo,
gomme Modimo o tla ba phumola meokgo yohle mahlong.”


text:
Dibjalo tša Kalafo tša Aforika Borwa
Tšhomišo ya Setšo ya Dibjalo tša Kalafo ka Aforika Borwa
Tša kalafo le tšhomišo ya boitapološo ya dibjalo tša setlogo le dioli di tsebišitšwe go bafaladi ba Dutch ba pele ke merafe ya selegae gomme ba akareditše dibjalo tša go swana le buchu, Mokgopha wa ferox (motswala wa Seaforika wa Sekgopha sa Vera) le khamomile ya Kapa.
Dibjalo tše di be di hlafunwa (Sceletium tortuosum bjalo ka seiša maikutlo godimo), se inelwa ka bjaleng goba ka binikeng ka lebaka la dingongorego tša tšhilego le dibokwana (buchu), ge e fišitšwe gomme muši wa hemiwa (mohlare wa khemfa wa go rengwa ke hlogo) goba o titiyetšwe bjalo ka teye ya kalafo le thoniki (Sutherlandia frutescens le Athrixia phylicoides). Dioli tše Bohlokwa tša setlogo di šoma ga botse. Oli ya rosemary ya sethokgwa ke oli ya selweša tšhwaetšo le oli ya helichrysum e šomišwa go alafa go lomiwa ke noga le segokgo, mola oli ya buchu e šomišetšwa dithoto tša yona tša kalafo ya go ruruga.
Basotho ba šomiša matlakala a sego a butšwa rosa ya jeraniam ya Kapa bjalo ka motepa go alafa dintho le dikaku, matlakala a lerole a Pereimi ye e swiri (Ximenia caffra) di šomišwa go alafa hloka pelegi le phišo mola medu ya yona ya lerole filwe maemo a go ba sehlohleletši sa go geola. Dibjalo tša selegae di ka jewa di sa apewa (feiye ye swiri, morula, num num), di dirwa jamo, dikoko tša go bešwa gomme tša jewa (peu ya baobab le matlakala a dierekisi tša leihlo le leso) le matlakala a lewa bjalo ka merogo (legapu la swiri, morogo le matlakala a dierekisi tša leihlo le leso).
Ditšweletšo tša Phodišo tša Dibjalo tša Setlogo
Maatla a Dibjalo tša Phodišo tša Aforika Borwa bo lemogilwe ke tša khemisi tša boditšhabatšhaba, dijo le diintasteri tša ditlolo gomme di šomišwa ka ditirišong tša mehutahuta. Mmonyanue e tumile ka dithoto tša yona tša go alafa bolwetši bja marapo. Buchu e šomišwa go fa tatso ya borekhu bjo boso ka indastering, mola dioli tše di phšatlilwego ka motšhini go swana le Baobab le Mongongo (gape a tsebjago bjalo ka manketti) di dirišwa kudu bjalo ka dimeetsefatši tše botse le dithoto tša go tsoseleša letlalo.
Dithoto tša phodišo tša Dibjalo tša Setlogo tša Aforika Borwa di okeletša go ya malwetšing a šoro. Yunibesithi Kholetše ya Cornell ya Kalafi e hweditše gore Jinja ya Aforika e ka thibela go hwa lehlakore, Sutherlandia frutescens (‘mohlare wa kankere') le Kota ya Sebokwana ya Aforika (Artemisia afra) di filwe maemo a go thuša go lwantšha kankere le bolwetši bja swikiri, mola Mohlare wa Lekwamati la Pepere o šomišwa malwetšing a go geola le letadi.
Motswako wa go dirwa ka Lippia javanica le Lili ya ka Knysna e šomišwa ke Mazulu go alafa kankere, bolwetši bja swikiri, dika tša HIV/AIDS le Bolwetši bj Mafahla le dinyakišišo tša go hwetša mohlare wa bohlale go a kgonagalo gore o be mošunkwane wa kalafo ya bolwetši bja go fokola ga bjoko.
Dibjalo tša dijo tša setlogo tša Kalafo Borwa bja Aforika gantšhi di bonolo go di bjala, di ka bunwa ka go swarelela ka dithokgweng gomme di tsentšhwa ka dirapaneng tša ka gae le ka dithepidišong tša temo. E ka imolla dika tša malwetši, di oketšwa dijong go okeletša phepo ya ga fapanafapana ya hola maphelo le go ba botse go mang le mang yo a se šomišago.
E swanetše go lemogwa, le ge go le bjale, gore tšhomišo ya dibjalo le dioli tša phekolo ga di a swanela go tloša keletšo ya kalafo le ya dijo.
Molaetša wa Temoša Kalafong
Tshedimošo ke ya mabaka a tša thuto le tša tshedimošo fela gomme e ka se hlathollwe bjalo ka keletšo ya kalafo. Tshedimošo ga se ya go ikemišetša go tloša keletšo ya kalafo ye e abiwago ke bašomi ba tlhokomelo ya maphelo.
Translated by Lawrence Ndou


text:
71Ka letšatši le lengwe Gideone le banna ba gagwe ka moka ba tsoga e sa le bošego ba hloma mešaša go ipata le mothopo wa Harode. Mešaša ya Bamidiane e be e le molaleng go ya leboa, go ipata le mmoto wa More.
2Morena a re go Gideone: “O nnyaketše banna ba bantši kudu go fenya Bamidiane. Ba ka tla ba gopola gore ba fentše ka bobona, mme ba se ke ba nkgodiša ka go fenya moo. 3
Begela banna o re: ‘Yo a tšhogilego le yo a nago le boi, a a gomele gae, gomme rena re tla šala mo thabeng ya Gileade!’ ” Ka gona banna ba dikete tše masome a mabedi le tše pedi ba boela gae, mme gwa šala ba dikete tše lesome.
4Ke moo Morena a itšego go Gideone: “E sa le ba bantši kudu. Ba iše meetseng, gomme ke tla go hlaolela bona moo. Ge ke go boditše gore monna wa goregore a ye nago, a ka ya, ge ke go boditše gore wa goregore a se ke a ya nago, a se ke a ya.” 5Gideone a iša banna meetseng, gomme Morena a re go yena: “Hlaola yo mongwe le yo mongwe yo a kgaphetšago meetse ka leleme bjalo ka mpša go bao ba nwago meetse ba khunamile ka matolo.” 6E ile ya ba banna ba makgolo a mararo bao ba ilego ba ga meetse ka diatla mme ba a nwa ka lekgapšakgapša. Ba bangwe ka moka ba khunama ka matolo ba nwa. 7Morena a re go Gideone: “Ke tla le phološa ka gafela Bamidiane diatleng tša gago ka banna ba makgolo a mararo bao ba nwelego meetse ka lekgapšakgapša. Ba bangwe ka moka a ba boele malapeng a bona.” 8Ka gona Gideone a boetša Baisraele bale ka moka gae, ntle le bale ba makgolo a mararo, ba ba ilego ba tšea mefago ka moka le diphalafala. Mešaša ya Bamidiane e be e le molaleng, ka fase ga ya bona.
9Bošegong bjoo Morena a laela Gideone a re: “Tsoga o hlasele mešaša; ke e gafela diatleng tša gago. 10Eupša ge o boifa go hlasela, theogela kua mešašeng le mohlanka wa gago, Pura. 11O tla kwa se ba se bolelago, mme wa ba le sebete sa go ba hlasela.” Ka gona Gideone le mohlanka wa gagwe, Pura, ba theogela lešing la mešaša ya manaba a bona. 12Bamidiane le Baamaleke le ditšhaba tša lešokeng ba be ba ikadile molaleng bjalo ka tšie, mme ba na le dikamela tše ntši bjalo ka dithorwana tša lešabašaba lebopong la lewatle.
13Ya re ge Gideone a fihla fao a kwa monna yo mongwe a botša mogwera wa gagwe toro ya gagwe. O be a re: “Ke lorile senkgwa sa garase se kgokologela ka mešašeng ya rena mme se thula wo mongwe wa mešaša ya rena. Sa o phethola mme wa phuthagana fase.”
14Mogwera yoo wa gagwe a mo fetola a re: “Toro yeo ga go se sengwe seo e se šupago ge e se tšhoša ya Gideone, Moisraele, morwa wa Joase! Modimo o gafetše Bamidiane le mešaša ya bona ka moka diatleng tša gagwe!”
15Ge Gideone a ekwa tša toro ya monna yoo le gore e šupa eng, a obamela Morena. Ke moka a boela mešašeng ya Baisraele a re: “Tsogang! Morena o gafetše mešaša ya Bamidiane diatleng tša lena!” 16O ile a arola banna ba gagwe ba makgolo a mararo dihlopha tše tharo, gomme a neela monna yo mongwe le yo mongwe phalafala le moruswi wo o nago le serumola ka gare ga wona. 17A re go bona: “Ge ke fihla lešing la mešaša yela, le ntebeleleng, gomme le direng seo ke se dirago. 18Ge nna le sehlopha sa ka re letša diphalafala, le lena le letše tša lena le rarela mešaša ka moka, gomme le goe le re: ‘Ya Morena le ya Gideone!’ ”
19Gideone le banna ba gagwe ba lekgolo ba fihla lešing la mešaša pejana ga bošegogare, ge baleti ba seno tlošana. Ke moo ba leditšego diphalafala mme ba pšhatla meruswi ye ba bego ba e swere, 20mme le dihlopha tšela tše dingwe tše pedi tša dira bjalo. Ka moka ba swara dirumola ka diatla tša nngele, diphalafala ba di swara ka tša la go ja, ba goa ba re: “Tšhoša ya Morena le ya Gideone!” 21Monna yo mongwe le yo mongwe a ema felo ga gagwe ba dikaneditše mešaša, gomme madira ka moka a manaba a tšhaba a tladitše lešata. 22Ge banna ba Gideone ba letša diphalafala tša bona, Morena a dira gore manaba a hlaselane ka ditšhoša tša ona. A tšhabela thoko ya Tsereda go ba go yo fihla Bethe-Shita, go yo fihla le motseng wa Abele-Mehola, kgauswi le Tabate.
23Banna ba kgoro ya Naftali le ba ya Asere le ba diripa ka dipedi tša kgoro ya Manase ba bitšwa, gomme ba rakediša Bamidiane. 24Gideone a roma batseta nageng ka moka ya dithaba ya Efraime gore ba re: “Theogang le tle le lwe le Bamidiane. Le leteng noka ya Jordane le meedi ya yona go ba go yo fihla Bethe-Bara, go thibela Bamidiane gore ba se ke ba di tshela.” Banna ba Efraime ba ile ba kgobokanywa, gomme ba leta noka ya Jordane le meedi ya yona go ba go yo fihla Bethe-Bara. 25Ba thopa dikgoši ka dipedi tša Bamidiane, Orebe le Seebe; ba bolaya Orebe kua letlapeng la Orebe, mme Seebe ba mmolaya kua bopitlelong bja diterebe bja Seebe. Ba ile ba tšwela pele le go rakediša Bamidiane, gomme ba tliša hlogo ya Orebe le ya Seebe go Gideone, yoo bjale a bego a le ka bohlabela bja Jordane.


text:
Für die Filterung wurden keine Ergebnisse gefunden!
LEGO Ninjago Movie Sticker (2017) - 1 Display (50 Tüten)
1 Display ( 50 Tüten mit je 5 Sticker )
35,00 € *
LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago LEGO Ninjago
Angeschaut


text:
Go tsebišwa moopediši gore ke pesalome ya Dafida.
311Ke tšhabela go wena, Morena,
ke se tsoge ke jelwe ke dihlong.
O ntlhakodiše ka maatla a gago a go phološa.
2Ntlhwaele tsebe!
Ntlhakodiše ka pela!
Eba mošireletši wa ka yo ke tšhabelago go yena,
le sebo sa go ntšhireletša.
3O mošireletši wa ka le sebo sa ka.
Ka ge o ntlhokomela,
o tla ntlhahla wa nketetša.
4Ntanyolle sefung se ba ntheilego ka sona.
gobane ke wena setšhabelo sa ka.
5
Ke gafela moya wa ka diatleng tša gago,
gobane o tla mphološa, Morena.
wena Modimo yo a botegago.
6Nna ke hloile ba ba khunamelago medingwana ya lefeela;
ke botile Morena.
7Ke tla thaba ka gobela ka lebaka la leratorato la gago,
gobane o bone mohlako wa ka,
wa ntlhokomela ke le ditlaišegong.
8Ga se wa nkgafela diatleng tša manaba a ka;
o ntumeletše go ya boratapelo.
9Ntšhokele, Morena,
gobane ke mo tlalelong.
Mahlo a ka a gohlometše ka lebaka la sello;
ke lapile mmele le moya.
10Mahloko a mphokoleditše bophelo,
mefegelo e nthipetše mengwaga.
Ke fokodišitšwe ke mohlako,31:10 Diphetolelo tše dingwe tša kgale di re “mohlako” Seheberu se re “molato”.
le marapo a ka a a opa.
11Manaba a ka ka moka a a nnyatša,
gagolo ba e lego baagišani ba ka;
ba ba ntsebago ba a mpoifa;
ge ba mpona mekgotheng,
ba a ntšhaba.
12Bohle ba itebadišitše nna mo nkego ke hwile;
ke bjalo ka selotsoko se se lahlilwego.
13Ke kwa sehebehebe sa ba bantši ba ba ntikaneditšego mme se a ntšhoša.
Ba ntogela maano,
ba lakana go mpolaya.
14Fela nna ke botile wena, Morena,
ke re: “O Modimo wa ka.”
15Bophelo bja ka bo laolwa ke wena;
ntlhakodiše diatleng tša manaba a ka,
le go tša bantlhomari.
16Nke o nkedišetše sefahlego sa gago,
nna, mohlanka wa gago;
ntlhakodiše ka leratorato la gago.
17A bakgopo ba se ntshege, Morena,
ka gobane ke a go bitša.
A e be bona ba ba segwago;
a ba ye bodulabahu ka setu.
18Thiba boramaaka bao melomo
ba go bolela baloki ka lenyatšo,
ba bolediša matepe le boikgogomošo.
19Botho bja gago bo kaakang
bjo o bo beetšego ba ba go boifago!
O bo bontšha ba ba tšhabelago go wena,
gore batho bohle ba bo bone.
20O ba khutiša pele ga gago ba bolokega,
gore ba se lakanwe ke batho;
o ba fihla ka botšhabelong,
gore ba se rogwe ke batho.
21Retang Morena,
gobane ge ke be ke le tlalelong
o ile a mpontšha lerato la gagwe ka mokgwa wo o makatšago.
22Ke be ke tšhogile ke re o nthakile pele ga gago.
Eupša o kwele sello sa ka mola ke go llela ke nyaka thušo.
23Ratang Morena,
lena bohle ba le mmotegelago.
Morena o šireletša babotegi ba gagwe;
baikgogomoši bona o ba dira go feta tše di ba swanetšego.
24Tiang maatla, betang dipelo,
lena bohle ba le botilego Morena!


text:
NgwathelanangActions
- ${title}
Ngwathelanang
Moremogolo: Go hloka ngwana ka lenyalong
Go hlokega ga thari ka manyalong go thubile manyalo a ma ntsi e le ge e tla be e le mosadi a palelwa ke go dira bana goba monna.
Kgweding ye ya basadi go Moremogolo re tlo ba re boledišana le mosadi yowe a nyakago go tlo re anegela ka leeto la gagwe la go hloka ngwana ka lenyalong, le go re botša ka thekgo yeo a ilego a e hwetša go tšwa go mogatšagwe, ba bogadi, ba lapa la gabo le go tšwa go mogatšagwe go fihla a hwetša ngwana. #SheIsPower
ADVERTISEMENT
Ka DifokengActions
- ${title}


text:
31Ge e le nna, banabešo, ke be ke sa kgone go bolela le lena wa go bolela le batho ba ba laolwago ke Moya wa Modimo; ke be ke bolela le lena wa go bolela le batho ba nama, wa go bolela le lena mo nkego le bana mo go tša tumelo ya Sekriste. 2
Ke be ke le fepa ka lebese, e sego ka dijo tše di tiilego, ka gobane le be le sešo la di lokela. Ešita le gonabjale ga sešo la di lokela, 3gobane le sa phela bjalo ka batho ba nama. Ge le tsebafelana ebile le fapana, na ga se gona go bontšha gore le sa le batho ba nama, ba ba phelago ka mokgwa wa ba lefase? 4
Ge yo mongwe a re: “Nna ke wa Paulose,” mongwe a re: “Nna ke wa Apolose,” na ga se gona ge le le batho ba nama?
5Etse Apolose yo ke mang? Paulose yena? Ke bahlanka ba Modimo ba le dumetšego ka bona, go ya ka mo Morena a filego yo mongwe le yo mongwe wa bona ka gona. 6
Nna ke bjetše peu, Apolose a e nošetša; eupša wa go e mediša e bile Modimo. 7Ka gona, wa go e bjala le wa go e nošetša ga ba balwe, go balwa Modimo, ka gobane ke yena a e medišago. 8Yo a bjalago le yo a nošetšago ba a swana; mongwe le mongwe o tla putsetšwa ke Modimo mošomo wo a dirilego. 9Gobane rena re badirišani mošomong wa Modimo, gomme lena le tšhemo ya Modimo, ebile ke lena moago wa Modimo.
10Go ya ka mpho ye Modimo a mphilego yona ka kgaugelo ya gagwe ke dirile bjalo ka moagi wa bokgoni ka bea motheo, gomme yo mongwe o aga godimo ga wona. Fela mongwe le mongwe a hlokomele ka mo a agago ka gona, 11gobane ga go yo a ka beago motheo wo mongwe ka ntle le wo o beilwego wo, e lego yena Jesu Kriste. 12Ba bangwe ba ka aga motheong wo ka gauta goba ka silibera goba ka magakabje; ba bangwe ba ka aga ka dikota goba ka mabjang goba ka mahlaka. 13Modiro wa yo mongwe le yo mongwe o tla bonagala mohla Letšatši la Kriste le o utolla. Gobane ka Letšatši leo mollo o tla utolla modiro wa motho yo mongwe le yo mongwe; mollo o tla lekola mediro ya batho wa bontšha boyona bja yona. 14Ge se se agilwego motheong wo se ka palela mollo, moagi wa sona o tla fiwa moputso. 15Eupša ge se ka swa, gona moagi wa sona o tla loba, eupša yena mong o tla phologa, fela go phologa ga gagwe gwa ba bjalo ka ge nke o hlakodišitšwe a eswa.
16
2 Bakor. 6:16
Kgane ga le tsebe gore ke lena tempele ya Modimo, le gore Moya wa Modimo o dula ka go lena? 17Gape motho ge a senya tempele ya Modimo, le yena Modimo o tla mo senya. Gobane tempele ya Modimo ke ye kgethwa, gomme lena ke lena tempele yeo.
18Motho a se ke a iphora. Ge mo gare ga lena go na le yo a itsebago e le sehlalefi go ya ka tša lefase, a a itire lešilo, gore e tle e be sehlalefi sa mmannete. 19
Gobane se batho ba lefase ba bonago e le sa bohlale, Modimo yena o bona e le sa bošilo. A ke re le Mangwalo a Makgethwa a re: “Modimo o tanya bahlale ka mahlajana a bona”? 20
Gape a re: “Morena o tseba ge megopolo ya bahlale e le lefeela.” 21Ka gona, go se be le yo a kgantšhago mediro ya batho, gobane dilo tšohle ke tša lena, 22le ge e ka ba Paulose goba Apolose goba Kefase goba lefase, goba bophelo goba lehu, goba tša gonabjale goba tša ka moso – tšeo ka moka ke tša lena, 23gomme lena le ba Kriste, mola Kriste e le wa Modimo.


text:
171
Yo mongwe wa barongwa bale ba go šupa ba go swara meruswana ye e šupago a tla go nna, a fihla a re: “Etla ke go bontšhe gore segwebakathobalo17:1-2 Mo pukung ya Kutollo mantšu a sehlola, sefebe, segwebakathobalo le a mangwe mantšu a mabjalo a šupa batho ba ba lwantšhago Modimo. se segolo se se dutšego kgauswi le meetse a mantši se tlilo otlwa bjang. 2
Jer. 51:7
Magoši a lefase a be a dira tša bohlola17:1-2 Mo pukung ya Kutollo mantšu a sehlola, sefebe, segwebakathobalo le a mangwe mantšu a mabjalo a šupa batho ba ba lwantšhago Modimo. le yena, le badudi ba lefase ba be ba tagwa ke beine ya bohlola bja gagwe.”
3
Ka re ke sa tsenwe ke Moya morongwa yoo a nkuka a nkiša lešokeng. Fao ka bona mosadi a nametše sebata se sekhunong se se ngwadilwego maina a Modimo mo gohle e le gona go mo nyefola. Sebata seo se be se na le dihlogo tše di šupago le manaka a lesome. 4
Mosadi wa gona o be a apere diaparo tša bohwibidu bja moretele le tša bohwibidu bja go topela, a kgabile ka dikgabišo tša gauta le magakabje le diperela. Ka seatleng o be a swere senwelo sa gauta se se tletšego tša go šišimiša le ditšhila tša bohlola bja gagwe. 5Mo phatleng o be a ngwadilwe leina le le sa hlalošegego. Leina leo ke “Babilone, motsemogolo, mmagodigwebakathobalo le bohlola bja lefase.” 6Ka bona mosadi yoo a tagilwe ke madi a badumedi le a bao ba bolaetšwego go dumela go Jesu.
Ge ke mmona ka tlabega kudu. 7Morongwa a mpotšiša a re: “O tlabilwe ke eng? Ke tla go hlalošetša se mosadi yo le sebata se a se nametšego sa dihlogo tše di šupago le manaka a lesome se se šupago. 8
Kut. 11:7
Pes. 69:28
Sebata seo o se bonego se kile sa ba gona, fela bjale ga se sa le gona; eupša se tlilo tšwa ka moleteng woo wa go iša fasefase sa ya go fedišwa. Badudi ba lefase bao maina a bona a se a kago a ngwalwa ka pukung ya ba ba phelago go tloga mola lefase la hlolwago, ba tla tlabega ge ba bona sebata se. Se kile sa ba gona, fela bjale ga se sa le gona, eupša se sa tlilo tšwelela gape.
9“Taba ye e nyaka dikgopolo tše bohlale. Dihlogo tšeo tša go šupa ke dithaba tše di šupago tše mosadi yoo a dulago godimo ga tšona. Ebile ke magoši a a šupago, 10ao, a mahlano a ona a šetšego a wele. O tee o sa buša, gomme yo mongwe ga sešo a tla. Mohla a etla o tla buša sebakanyana fela. 11Sebata se se kilego sa ba gona, seo bjale se se sa lego gona, ke kgoši ya seswai ye e balwago le tše dingwe tše di šupago, gomme e ya go fedišwa.
12
“Manaka ale a lesome o a bonego a emetše dikgoši tše lesome tše di sešogo tša thoma go buša, eupša di tlago fiwa maatla a go buša le sebata seo nako ya iri e tee fela. 13Dikgoši tše tše lesome di na le maikemišetšo a go swana, gomme di fa sebata se maatla a tšona a go buša. 14Di tla lwa le Kwana, fela Kwana e tla di fenya le balatedi ba ba biditšwego ba ba kgethilwego gape ba ba botegago, ka gobane ke yona Morena wa marena, le Kgoši ya dikgoši.”
15Morongwa yoo o ile a ba a re go nna: “Meetse ale o a bonego, ale segwebakathobalo se bego se dutše kgauswi le ona, ke ditšhaba, le makoko a batho, le merafe le maleme. 16Manaka ale a lesome o a bonego gotee le sebata di tla hloya segwebakathobalo; di tla mo amoga tšohle tše a nago le tšona tša mo tlogela a hlobotše; di tla mo ja dinama tša mo fediša ka mollo. 17Tšeo di tla di dira ka ge Modimo a di dirile gore di ikemišetše go phetha thato ya gagwe. Ka gona di tla kwana go fa sebata seo maatla a tšona a bogoši go fihlela tše di boletšwego ke Modimo di phethagala.
18“Mosadi yoo o mmonego o emetše motsemogolo wo o bušago magoši a lefase.”


text:
221Go tuma go phala go huma kudu,
go hlomphega go phala silibera le gauta.
2Bahumi le badiidi ba swana ka taba ye:
ka moka ba bopilwe ke Morena.
3Yo bohlale o bona kotsi e sa tla gomme a e pheme,
mohlokatsebo yena o leba go yona gomme a wele.
4Go ikokobetša le go boifa Morena go tlišetša motho lehumo, le tlhompego, le bophelo.
5Moipabaledi o phema meetlwa le melaba ye e lego tseleng ya yo kgopo.
6Ruta ngwana tsela ya go phela,
gomme bophelong bja gagwe ka moka a ka se e lahle.
7Mohumi o laola badiidi,
moadingwa ke lekgoba la moadimi.
8Mobjalabokgopo o welwa ke madimabe,
ya ba ge batho ba ikhuditše bogale bja gagwe.
9Mafakudu o a šegofatšwa,
ka ge dijo tša gagwe a di ngwathelana le bahloki.
10Raka mokweri, kgang e fele,
go fele le phapano le tlhomphollo.
11Yo a ratago boloki,
wa polelo tša botho,
kgoši e tla ba mogwera wa gagwe.
12Morena o šetša gore tsebo e lotolwe;
polelo tša ba go se tshephege o a di phuhlamiša.
13Sebodu se re: “Ka ntle go ne tau!
Nka bolawa kua mekgotheng!”
14Polelo tša seotswa ke molete wa go iša;
yo a galefetšwego ke Morena o wela ka gare ga wona.
15Go seleka ke mokgwa wa ngwana,
gomme go kgonwa ke thupa ya tsholo.
16Yo a ikhumišago ka go ja badiidi matsogo,
goba a fago bahumi dimpho, o tla diila.
DIEMA TŠA BAHLALE
17Hlwaya tsebe o theeletše polelo tša borabohlale;
thuto ya ka o e ele hloko.
18Ge o ka di boloka ka pelong,
tša dula di le molomong wa gago,
o tla ipshina ka tšona.
19Ke ruta wena lehono,
gore o phele o botile Morena.
20Ke go ngwaletše diema tše masome a mararo
tša go go eletša le go go okeletša tsebo,
21gore o tle o lemoge se se lokilego le se e lego therešo;
ke mo e tlago re ge o romilwe
wa boa le pego ya nnete.
1
22O se hlalefetše modiidi ka ge e le modiidi, le mohlaki o se mo tšeatšee kgorong. 23Gobane bona bao tabeng ya bona ba tla bolelelwa ke Morena, bahlakodi le bona Morena o tla ba hlakola bophelo.
2
24O se gwerane le sefelapelwana; o se sepelelane le motho wa pelwana ye nyennyane, 25ka gore o ka tla wa tlwaela mekgwa ya gagwe, mme wa šitwa ke go e lahla.
3
26O se itleme go lefela motho molato wa gagwe ge yena a palelwa; o se ikane go lefela motho yo a jetšego molato mpeng, 27ka gore ge o ka šitwa ke go lefa, ba ka go amoga le bolao bja gago, wa šala o robetše fase.
4
28O se šuthiše mollwane wa gago wa bogologolo wo o tsemilwego ke borakgolokhukhu ba gago.
5
29Sekgoni sa modiro ke sa go direla magoši, e sego bathofela.


text:
Phumla le mokgekolo
Kgalekgale, mokgekolo yo mongwe o be a dula a le tee kgauswi le ntlhora ya thaba ye telele ka godimo ga motse.
Batho bohle mo motseng ba be ba mo tšhaba. Ba be ba mmitša “Moloi”.
Ka letšatši le lengwe mosetsanyana wa go bitšwa Phumla o ile a ya go topelela medu ya nageng le mešunkwane thabeng.
Ka pejana, maru a ile a thiba, gomme pula ya na ka nakwana.
Phumla o tsebile gore o swanetše go hwetša lefelo la go khuta, efela lefelo le tee fela leo le bego le le gona e be e le mokutwana wa mokgekolo…


text:
Seenywa sa drakone, se gape se tsebjago ka pitaya, ke seenywa sa go namela sa mokasetorofeie, seo se khukhušago bošego. E bjalwa ka dileteng tša borutho tša lefase, dipšalo tša seenywa se di a oketšegago ka Aforika Borwa, ye e hlomago indasteri ye e golago ka lebelo ya thomelontle ka seenyweng se sa dikotla.
Bontšhi bja seenywa sa drakone bo tšweleditšwa ka dinageng tša Karolo ya ka Leboa. Se se ra gore seenywa sa drakone go tšwa ka Aforika Borwa se hwetšagala ge go hwetšagala ka mebarakeng ya ka Yuropa le ya US di le fase.
Seenywa sa drakone se tšweletšwa ka kgwebo ka Vietnam, Malaysia, Thailand, Sri Lanka, China le Israele, eupša gape se bjalwa ka Bogareng bja Amerika (Mexico, Colombia, Ecuador, Guatemala). Vietnam e tšweletšago kudu (95%) seenywa sa drakone sa mokgopha o mopinki mola Ecuador le Colombia di nepiša bose bja letlalo le serolane le mehuta ya mekhopaha ye tšhweu).
Vietnam, e latelwa ke Thailand le Israele, se seabi se segolo go feta sa seenywa sa drakone, di tšweletša go feta ditone tše 600 000 ka ngwaga.
Bontšhi bja tšweletšo ya seenywa sa drakone ka moka ya dienywa ke lewa ka Asia, kudukudu China bao bao e lego bareki ba bagolokgolo ba seenywa sa drakone, ka lebaka la tumelo ya bona mo mahlatsing a tlišago ke leinba la seenywa sa drakone, sebopego le mebala. Bontšhi bja seenywa sa drakone bo šomišwa go theko ye tlaleleditšwego ya ditšweletšwa.
Maemo a boso a borutho a Aforika Borwa ke a maleba go seenywa sa drakone, dithemperetšha tša 21°C - 29°C, eupša nošetšo ye e lekanego goba pula ya magareng ga 650 mm le 1 200 mm e a nyakega. Seenywa sa drakone se amega go seetša sa letšatši se se tseneletšego le tšhwaane. Seenywa sa drakone se mela ga botse ka maemong a boso moo diabokado, dipanana le koko ya macadamia di a bjalwa gomme di tla swanela ga botse ka tshepedišo ya ditšweletšo tša se se tšweletšwago. Mafelo a go phuthelwa le diakaretšwa di ka šomišwa gomme go bunwa ga go sepele mmogo.
Seenywa sa drakone se bjalwa ka dileteng tša lebopo la Dinagagareng tša ka Natala tša KwaZulu Natala, lefelo la Nagatlase go tloga Nelspruit go ya Tzaneen, Kapa Bohlabela le ka Kapa Bodikela. Dipšalwa tše mpsha tša dibjalo tša drakone ka Aforika Borwa di go ralala ka dendron le Louis Trichardt ka Profenseng ya Limpopo.
Go ya ka Max Van Heerden Dragon Fruit South Africa (DFSA), tšweletšo ya seenywa sa drakone ka Aforika Borwa e sa le ye nnyane ka ditone tše 100 tše di tšweletšwago ka ngwaga (2019). Bontšhi bja tše di romelwa ka ntle ka diphatlho ka sefofane, ka makase a se makae a a hwetšagalago go tšhomišo ya selegae. Le ge go le bjalo, tšweletšo ya seenywa sa drakone ka kgwebo ka Aforika Borwa go tla go gola kudu magareng ga 2019 le 2021 bjalo ka ge dibjalo tša go tšweletšea tše mpsha.
Aforika Borwa e romela ntle ssenywa sa drakone, kudu go ya Yuropa, eupša gape e tla abela ka Thokong ya Bohlabela le USA ge tšweletšo e oketšega.
Seenywa sa drakone se bunwa ka Aforika Borwa go tloga ka Dibatsela go ya Hlakola. Ge dibjalo di dragon le baswa, ba tla tšweletša go tloga go ya go Matšhe, eupša ge sebjalo se le sa kgale, sehla sa go khukhuša se be se se telele.
Seenywa sa drakone go tšwa Diprofenseng tša Kapa Bodikela le Leboa la Mpumalanga e ka tšweletša ka Mopitlo le Phuphu, eupša sehla sa sebjalo sa drakone sa bogareng bja ka Aforika Borwa se phetele ka Moranang.
Translated by Lawrence Ndou


text:
MOLETJIE: Mpho Ramapela yo a ilego a golegwa mme a fetša mengwaga ye šupa kgolegong ka morago ga go dira bohwirihwiri (fraud) ke mohlala o mobotse wa gore, ga se ka moka bao ba golegwago mme ge ba boya gae, ba tšwela pele ka go dira bosenyi. Mosadi yo wa mengwaga ye 42 go tšwa motseng wa GaRamongoana go la Makgodu, Moletjie ka ntle ga Polokwane o lokolotšwe kgolegong ya Polokwane Correctional Services ka 2016.
GO GOLEGWA GO NTSHOKOLOTŠE LE GO NTSOŠOLOŠETŠA BOTHONG
O re o ile a lemoga gore go na le bontši bja batho bao ba sokolago mme ba bangwe ke bana bao ba hlokometšego malapa a bona ka ge ba sena batswadi. O ile a nagana gore ge a ka se dire se sengwe, batho ba ba tlo feleletša e le mahodu mme ba golegwa go swana le yena. Mpho o ile a tšeya sephetho sa go thoma go apeela bao ba hlokago dijo ka fase ga mokgatlo wa gagwe wa Ditlou Bashabi Rams Care Group ka 2021.
Ka Laboraro le lengwe le le lengwe, makgolokgolo a badudi ba tlala lefelong la gagwe go hwetša dijo. O fela a ba abela diphuthelwana tša dijo gore ba ikapeele ka malapeng a bona. O re o thuša badudi ka ge a sa nyake go bona ba eya kgolegong ka morago ga go dira bohodu ka nepo ya go hwetša mašeleng a go reka dijo.
"Ke rutilwe go rata le go hlokomela batho nako ye ke bego ke swerwe mme ke ile ka ba le moya wa botho. Go golegwa go ntshokolotše le go ntsošološetša bothong. Ke sepetše mananeo a go fapafapana mme le lapa la ka le be le nthekgile kudu," gwa realo Ramapela.
O re o rata go abela badudi dijo tšatši ka tšatši ge a ka hwetša meneelo. O re o dira se ka ge a nyaka go šomela setšhaba.
"Ke thabile ka ge badudi ba nkamogetše gabotse ka morago ga go lokollwa. Ke leka go šupetša bao ba tšwago kgolegong gore le bona ba ka dira tše botse metseng ya gabobona," a realo.
Koko Mapula Marokane (68) o re o thabile ka ge Mpho a kgonne go fetola bophelo bja gagwe. "Se a se dirago ke se sebotse kudu ka gore o fepa batho bao ba hlokago," a realo.
David Lebea (30) o re o phela a fela pelo gore Laboraro le fihla neng. "Ge re fetša go ja dijo tša gagwe, re nwa meetse ra robala. Ga re gopole ka bohodu," gwa realo David.
Mmoleledi wa kgolego ya Polokwane Correctional Services, Sachiel Nemafhohoni, o lebogišitše Mpho ge a kgonne go itshwara gabotse.
"Ke mohlala o mobotse setšhabeng mme o laetša gore rena re a šoma ka go fetola maphelo a bao re ba golegilego. Se se tlo ntšha megopolo ye mebe ya batho ka bagolegwa bao re ba lokollago," gwa realo Nemafhohoni.


text:
101Ka ngwaga wa boraro wa ge Korese e le kgoši ya Persia, Daniele, yo a bitšwago le ka la Belteshatsare, o ile a utollelwa molaetša. Molaetša woo e be e le wa nnete, eupša e le wo mothata kudu go o kwešiša.10:1 “eupša ... kwešiša” goba “e be e le wa ntwa ye kgolo” O ile a o hlathollelwa ponong.
2Mehleng yeo nna, Daniele, ke be ke feditše dibeke tše tharo ke hloname. 3Ke be ke feditše dibeke tše tharo ke sa je tše bose, ke itima nama, ke sa nwe beine, ke sa tlole.
4Ka letšatši la masome a mabedi le metšo ye mene la kgwedi ya pele ya ngwaga ke be ke eme leribeng la noka ye kgolo ya Tigrise. 5
2:18
19:12
Ge ke phagamiša mahlo ka bona monna yo a aperego diaparo tša lešela le lepanta la gauta ye e sego ya tswakwa. 6Mmele wa gagwe o be o phadima bjalo ka legakabje. Sefahlego sa gagwe se etša legadima, mahlo a gagwe a tuka mollo. Matsogo le maoto a gagwe a be a phadima bjalo ka mphiri wo o phadimišitšwego, lentšu la gagwe le kwagala bjalo ka legoa la lešaba.
7E bile nna, Daniele, ke nnoši wa go bona pono yeo. Banna ba ba bego ba na le nna ga se ba e bona, fela ba ile ba tšhoga, ba tšhaba ba yo khuta. 8Nna ka šala moo ke nnoši, ke bogetše pono yeo ya go makatša. Ka felelwa ke maatla, ka galoga mmala boka mohu, ka nolega moko. 9Ge ke ekwa lentšu leo la gagwe ka wela fase ka sefahlego ke idibetše. 10Ke moka ka kwa seatla sa motho se ntshwara, se nthuša go khunama ka dikhuru, ka ikokotlela ka matsogo; ke ge ke sa thothomela.
11Morongwa yoo a re go nna: “Daniele, morategi wa Modimo, o theeletše gabotse se ke go botšago sona. Emelela, lehono ke romilwe go wena.” Ge a seno realo ka emelela ke sa thothomela.
12Ke moka a re: “Daniele, o se ke wa boifa. Modimo o kwele dithapelo tša gago go tloga tšatšing lela la mathomo o leka go kwešiša molaetša wola o ilego wa o utollelwa, mme wa ikemišetša go ikokobetša pele ga Modimo mabapi le thapelo ya gago. 13
Morongwamohlokomedi wa mmušo wa Persia o be a emeletšane le nna matšatši a masome a mabedi le motšo o tee. Ka morago Mikaele, yo mongwe wa barongwa ba bagolo, a tla a ntamolela. Ka mo tlogela moo a elwa le magoši a Persia. 14Ke tletše go go tsebiša tše di tlago hlagela setšhaba sa geno ka moso, gobane pono ye e šupa tša ka moso.”
15Ge a realo nna ka lebelela fase ke se na molomo. 16Yo mongwe morongwa wa go swana le motho a nkgwatha molomo ka seatla. Nna ka re go yo a emego pele ga ka: “Mong wa ka, pono ye e nkweša bohloko, ke nolega moko. 17Nna, mohlanka wa gago, nka bolela bjang le wena, Mong wa ka? Ke feletšwe ke maatla, ke palelwa le ke go hema.”
18Mokamotho yoo a ntshwara gape, gomme ka maatlafala. 19A re: “Se boife, morategi wa Modimo, ewa pelo! Tia maatla, o be le sebete!”
Ge a sa realo ka ikwa ke tieletše gape, gomme ka re: “Mong wa ka, hle, mpotše se o nyakago go se bolela, gobane o mmaatlafaditše.”
20-21Yena a re: “Na o a tseba gore ke ka lebaka la eng ke tlile go wena? Ke ka lebaka la go tlo go botša tše di ngwadilwego ka Pukung ya Therešo. Bjale ke swanetše go boela morago go yo lwa le morongwamohlokomedi wa Persia. Ka morago ga moo morongwamohlokomedi wa naga ya Gerike o tla tšwelela. Ga go yo a tlago nthuša ge ke elwa nabo, ge e se Mikaele, morongwamohlokomedi wa setšhaba sa geno.